hotchpotch/miracl-hf-unified huggingface dataset:
র‍্যাম্বো ৩
র‌্যাম্বো ৩, ১৯৮৮ সালে মুক্তিপ্রাপ্ত একটি আমেরিকান অ্যাকশন চলচ্চিত্র। এই ছবির কল্পকাহিনী গড়ে উঠেছে আফগানিস্তানে সোভিয়েত যুদ্ধের সময়কার। র‌্যাম্বো সিরিজের এটি তৃতীয় চলচ্চিত্র। আগের দুলি হলো ফার্স্ট ব্লাড (১৯৮২) ও (১৯৮৫)। রিচার্ড ক্রিনা ২০০৩ সালে মারা যাওয়ার পর এ সিরিজের সর্বশেষ চলচ্চিত্র র‍্যাম্বো (২০০৮) মুক্তি পায়।
থাইল্যান্ডের আমেরিকান দূতাবাস থেকে কর্নেল ট্রটম্যান ও রবার্ট গ্রিগস নামে তার একজন সঙ্গী জন র‌্যাম্বোর (সিলভেস্টার স্ট্যালোন) খোঁজে বের হয়। অনেক খোজাঁখোজির পর তারা র‌্যাম্বোকে ব্যাংককের একটি ওয়ারহাউসে বাজিতে মল্লযুদ্ধ করতে দেখে। কিন্তু তারা সেখানে র‌্যাম্বোর সাথে কথা বলতে পারে না। অবশেষে তারা র‌্যাম্বোকে ব্যাংককের বাইরে একটি নির্মানাধীন মন্দিরে কাজ করা আবস্থায় খুঁজে পায়। সেখানে গ্রিগ র‌্যাম্বোকে আফগানিস্তানে ট্রটম্যানের সাথে মিশনে যেতে প্রস্তাব করে। কিন্তু র‌্যাম্বো প্রস্তাবে রাজি না হয়ে সেখানেই থেকে যাওয়ার সিদ্ধান্ত নেয়। কর্নেল ট্রটম্যানের নেতৃত্তে কিছু সৈন্য রাতে আফগানিস্তানের পাহাড়ি রাস্তা দিয়ে আর্মি ট্রাক নিয়ে যাচ্ছে এমন সময় সোভিয়েত বিমান তাদের উপর আক্রমণ চালায় ও ট্রটম্যানকে বন্দি করে।
রবার্ট গ্রিগস র‌্যাম্বোর সাথে দেখা করে ও জানায় তাদের ট্রটম্যানের ব্যাপারে কিছু করার নেই। তখন র‌্যাম্বো ট্রটম্যনকে উদ্ধারের জন্য যেতে আগ্রহ প্রকাশ করে। গ্রিগসের দেয়া তথ্য মতে র‌্যাম্বো আফগানিস্তান সীমান্তে পাকিস্তানের পেশোয়ার শহরে উপস্থিত হয় ও মুসা গনি নামে এক অস্ত্র ব্যবসায়ীর সাথে দেখা করে। মুসা গনি তাকে অস্ত্র সরবরাহ করে ও আফগানিস্তানের সশ্রস্ত্র উপজাতি গোষ্ঠীর কাছে নিয়ে যায়। কারণ তারাই জানে কর্নেল ট্রটম্যানকে কোথায় রাখা হয়েছে। পথিমধ্যে তারা একবার মরু ঝড়ের কবলে পরে। এদিকে বন্দি ট্রটম্যানকে আঞ্চলিক কমান্ডার কর্নেল জাইসনের কাছে হাজির করা হয়। কর্নেল জাইসন তাকে জেরা শুরু করে এবং নির্যাতন করে। কর্নেল জাইসন তার গুপ্তচরের কাছ থেকে খবর পায় ট্রটম্যানকে উদ্ধারের জন্য জন র‌্যাম্বো নামে একজন লোক আফগানিস্তানের উপজাতিয় অঞ্চলে আসছে। র‌্যাম্বো গনিকে নিয়ে উপজাতিয় নেতাদের সাথে আলোচনায় বসে কিভাবে সোভিয়েত ক্যাম্প আক্রমণ করা যায়। র‌্যাম্বো সাথে সাথে আক্রমণ করতে চাইলে মাসোউদ নামে একজন নেতা তাকে ব্যাখ্যা করে কেন তারা র‌্যাম্বোর সাথে আক্রমণে যেতে পারবেনা। এদিকে উপজাতিয়দের সাথে যখন র‌্যাম্বো আফগানিস্তানের জাতীয় খেলা খেলতে ব্যাস্ত এমন সময় সোভিয়েত বিমান বাহিনী ওই এলাকা আক্রমণ করে। অনেকে নিহত ও আহত হয়। র‌্যাম্বো একটি সামরিক হেলিকাপ্টার ধংস্ব করে।
সোভিয়েত আক্রমণের পর উপজাতিরা এলাকা ছেড়ে সীমান্তের দিকে চলে যায়। র‌্যাম্বো ও গনি মিলে সোভিয়েত দুর্গ থেকে ট্রটম্যানকে উদ্ধার করার জন্য যায়। দূর্গের কাটাতারের বেড়া অতিক্রম করার সময় তারা দেখতে পায় ১০ বছরের একটি উপজাতি ছেলেও তাদের পিছু নিয়ে এসেছে যার সাথে তাদের উপজাতি এলাকায় দেখা হয়েছিল। দূর্গে ঢুকে তারা বিভিন্ন জায়গায় গ্রেনেড রেখে দেয় একপর্যায়ে র‌্যাম্বো ও বাচ্চাটি আহত হয়। তারপর বাচ্চাটিকে গনির সাথে দিয়ে তাদের চলে যেতে বলে। র‌্যাম্বো পুনরায় দূর্গে প্রবেশ করে ট্রটম্যানসহ অন্য আফগানিস্তানের বন্দিরে উদ্ধার করে। র‌্যাম্বো ও ট্রটম্যান একটি খোলা মাঠ দিয়ে হাটছিল এমন সময় সোভিয়েত বাহিনী তাদের ঘিরে ফেলে ও তাদের আত্মসর্ম্পন করতে বলে কিন্তু র‌্যাম্বো ও ট্রটম্যান আত্মসর্ম্পন না করে গুলি ছুড়তে থাকে। গুলাগুলির একপর্যায়ে সেখানে উপজাতিয় যোদ্ধারা উপস্থিত হয় এবং সোভিয়েত কমান্ডার কর্নেল জাইসন মারা যায়। কর্নেল ট্রটম্যান ও জন র‌্যাম্বো গাড়ি করে চলে যায়।
বীরশ্রেষ্ঠ নূর মোহাম্মদ পাবলিক কলেজ
বীরশ্রেষ্ঠ নূর মোহাম্মদ পাবলিক কলেজ (BNMPC) (সাবেক রাইফেলস পাবলিক স্কুল অ্যান্ড কলেজ) পিলখানার বর্ডার গার্ড বাংলাদেশ এর সদর দপ্তরে অবস্থিত একটি বাংলাদেশী মাধ্যমিক বিদ্যালয় ও কলেজ। মূলত বিজিবির সদস্যদের সন্তানদের শিক্ষা নিশ্চিত করার উদ্দেশ্যে স্থাপিত হলেও এখানে সকলেই পড়াশোনা করতে পারে।
১৯৭৭ সালের ১লা আগস্টে অষ্টম শ্রেণিতে পর্যন্ত অধ্যয়নের ব্যবস্থা রেখে প্রতিষ্ঠিত হয়। ১৯৭৮ সালে একটি একটি মাধ্যমিক বিদ্যালয় হিসেবে স্বীকৃতি পায়। ১৯৮০ সালে প্রথমবারের মত এসএসসি পরীক্ষায় প্রতিষ্ঠানটির শিক্ষার্থীরা অংশগ্রহণ করে। পরবর্তীতে ১৯৮৩ সালে প্রতিষ্ঠানটিকে একটি কলেজের রুপ দেয়া হয় এবং ১৯৮৫ সালে প্রথমবারের মত শিক্ষার্থীরা এইচএসসি পরীক্ষায় অংশগ্রহণ করে। ২০০৪ সালে প্রতিষ্ঠানটির ইংরেজি সংস্করণ চালু করা হয়। বর্ডার গার্ড বাংলাদেশ এর নাম পরিবর্তনের কারণে প্রতিষ্ঠানটির নামও পরিবর্তনের প্রয়োজন দেখা দেয়, যা ২০১১ সালে কার্যকর হয়।
প্রতিষ্ঠানটিতে প্রাথমিক এবং মাধ্যমিক শিক্ষা এর পাশাপাশি উচ্চ মাধ্যমিক শিক্ষার ব্যবস্থা রয়েছে। মাধ্যমিক শাখায় বিজ্ঞান ও বাণিজ্য বিভাগে এবং উচ্চ মাধ্যমিক শাখায় এই দুইটির পাশাপাশি মানবিক বিভাগেও পড়াশোনার সুযোগ দেয়া হয়। মাধ্যমিক পর্যন্ত বাংলা এবং ইংরেজি উভয় সংস্করণেই অধ্যয়ন করা যাবে।
প্রথম শ্রেণি ও কেজি শ্রেণিতে লটারি পদ্ধতিতে ভর্তিচ্ছু শিক্ষার্থীদের বাছাই করে ভর্তির সুযোগ দেয়া হয়। এই দুইটি শ্রেণি ব্যতিত স্কুল শাখার অন্য সকল শ্রেণিতে আসন খালি থাকা সাপেক্ষে ভর্তি পরীক্ষার মাধ্যমে ভর্তি নেওয়া হয়। স্কুল ভর্তি পরীক্ষায় লিখিত পরীক্ষায় উত্তীর্ণদের মৌখিক পরীক্ষা নিয়ে ভর্তির সুযোগ দেয়া হয়। কলেজে ভর্তির জন্য সংশোধিত সরকারি নিয়মানুযায়ী মাধ্যমিক পরীক্ষার ফলাফল বিবেচনা করে ভর্তির সুযোগ দেয়া হয়।
বিদ্যালয়টির বাংলা ও ইংরেজি উভয় সংস্করণই বাংলাদেশের জাতীয় শিক্ষাক্রম ও পাঠ্যপুস্তক বোর্ড এর নির্দেশিত পাঠ্যক্রম অনুসরণ করে। প্রতিষ্ঠানটি মাধ্যমিক ও উচ্চ মাধ্যমিক শিক্ষা বোর্ড, ঢাকা, বাংলাদেশ অনুমোদিত। শিক্ষার্থীরা মাধ্যমিক ও উচ্চমাধ্যমিক পরীক্ষায় অংশগ্রহণ করতে পারে।
বিদ্যালয়ের বাংলা সংস্করণে সকাল ও দুপুরের শিফট বিদ্যমান। সকালের শিফটে কেজি হতে পঞ্চম শ্রেণির সকল শিক্ষার্থী ও ষষ্ঠ হতে দ্বাদশ শ্রেণির সকল ছাত্রী অংশ নিয়ে থাকে। দুপুরের শিফট অবশিষ্ট ষষ্ঠ হতে দ্বাদশ শ্রেণির ছাত্রদের জন্য নির্দিষ্ট। ইংরেজি সংস্করণের সকল শিক্ষার্থী একই সঙ্গে সকালের শিফটে ক্লাসে অংশ নিয়ে থাকে।
র‍্যাম্বো:ফার্স্ট ব্লাড পার্ট ২
র‍্যাম্বো:ফার্স্ট ব্লাড পার্ট ২ ("র‍্যাম্বো ২" অথবা "ফার্স্ট ব্লাড ২" নামেও পরিচিত) ১৯৮৫ সালে মুক্তিপ্রাপ্ত একটি আমিরিকান অ্যাকশন চলচ্চিত্র। এটি পরিচালনা করেছেন জর্জ পি. কসমাতুস ও অভিনয় করেছেন সিলভেস্টার স্ট্যালোন। ছবিটির চিত্রণাট্য লিখেছেন স্ট্যালোন ও জেমস ক্যামেরুন। এটি র‌্যাম্বো সিরিজের দ্বিতীয় চলচ্চিত্র। ছবিটি নিয়ে অনেক ভিডিও গেম ও কার্টোন নির্মিত হয়েছে।
আমেরিকার কোন এক কারাগারে সশ্রম কারাদন্ড পাওয়া জন র‌্যাম্বোকে পাথর ভাঙ্গতে দেখা যায়। কর্নেল স্যামুয়েল ট্রটম্যান র‌্যাম্বোর সাথে দেখা করে তাকে ভিয়েতনামে একটি মিশনে যাওয়ার প্রস্তাব দেয়। কারণ ওই এলাকার একটি ক্যাম্পে র‌্যাম্বোকে ১৯৭১ সালে বন্দি করে রাখা হয়েছিল তাই তার চেয়ে ওই এলাকা সম্পর্কে অন্য কারো ভালো ধারনা নেই। আরো প্রস্তাব দেয় যদি সে মিশন সফল করে আসতে পারে তাহলে তাকে রাষ্ট্রপতি কর্তৃক সাধারণ ক্ষমা করে দেওয়া হবে।
হেলিকাপ্টারে করে জন র‌্যাম্বো অপারেশনের কমান্ড সেন্টার থাইল্যান্ড এ পৌছে তার সাথে ট্রটম্যানের দেখা হয় এবং ট্রটম্যান র‌্যাম্বোর সাথে সেখানকার কমান্ড অফিসার মার্শাল মারডকের পরিচয় করিয়ে দেয়। মারডক তাকে শুধু টার্গেট এরিয়ার ছবি তুলে আনতে বলে এবং মিশনের আরো খুটিনাটি তথ্য বুঝিয়ে দেয়। বিমান থেকে লাফ দেওয়ার সময় র‌্যাম্বোর সাথে থাকা যোগাযোগের যন্ত্রপাতি নিচে পরে যায় ও তার সাথে কমান্ড সেন্টারের যোগাযোগ বিচ্ছিন্ন হয়ে যায়। এরপর র‌্যাম্বো ভিয়েতনামে একটি স্থানীয় মেয়ের সাথে দেখা করে ও সেই মেয়েই তাকে টার্গেট ক্যাম্পে নিয়ে যায়। এক আমেরিকান বন্দিকে ক্যাম্প থেকে উদ্ধার করতে গিয়ে সে নিজেই বন্দি হয় যদিও তাকে সাহায্যের জন্য একটি হেলিকাপ্টার আসে কিন্তু মারডকের নির্দেশে হেলিকাপ্টার তাকে না নিয়েই চলে যায়।
বন্দি ক্যাম্পে লেফট্যানান্ট কর্নেল পোদভস্কি র‌্যাম্বোকে জেড়া শুরু করে। এক পর্যয়ে সেই আদিবাসী মেয়ের সহয়তায় র‌্যাম্বো ক্যাম্প থেকে পালিয়ে যায়। ক্যাম্পের সৈন্যরা তাদের পিছু ধাওয়া করে। এক সকালে নদীর ধারে পানি আনতে গেলে সৈন্যদের গুলিতে মেয়েটি মারা যায়। এরপর র‌্যাম্বোকে ধরতে আর্মি হেলিকাপ্টার নিয়ে ক্যাম্পের সৈন্যরা আসলে র‌্যাম্বো হেলিকাপ্টারের সৈন্যকে হত্যা করে বাকী বন্দিদের উদ্ধার ও প্রতিশোধ নেয়ার জন্য হেলিকাপ্টারটি নিয়ে ক্যাম্পের দিকে যেতে থাকে। ক্যাম্পের পাহারারত সৈন্যরা হেলিকাপ্টারটিকে প্রথমে তাদের মনে করলেও যখন র‌্যাম্বো গুলি শুরু করে তখন তাদের ভুল ভাঙ্গে। র‌্যাম্বো ক্যাম্প প্রায় ধংস্ব করে বন্দিদের উদ্ধার করে আবার আকাশে উড়াল দেয়। কিন্তু শত্রুদের অপর একটি হেলিকাপ্টার তাদেরকে পিছন দিক থেকে ধাওয়া করে কিন্তু র‌্যাম্বো সেই হেলিকাপ্টারটিও ধংস্ব করে বন্দিদের প্রয়ধংস্ব হওয়া হেলিকাপ্টার নিয়ে কমান্ড সেন্টারে ফিরে আসে।
ছবিটির শ্যুটিং জুন ১৯৮৪ থেকে আগস্ট ১৯৮৪ সাল পর্যন্ত করা হয়। ছবিটির অধিকাংশ অংশের শ্যুটিং মেক্সিকোতে করা হয়।
র‍্যাম্বো (২০০৮-এর চলচ্চিত্র)
র‍্যাম্বো ২০০৮ সালে নির্মিত আমেরিকান অ্যাকশন চলচ্চিত্র। এটি র‌্যাম্বো সিরিজের শেষ চলচ্চিত্র। চলচ্চিত্রটি পরিচালনা করেন সিলভেস্টার স্ট্যালোন।
বার্মিজ সেনাবাহিনীর সৈন্যরা কিছু বন্দিকে ল্যান্ড মাইন যুক্ত একটি মাঠের মধ্য দিয়ে দৌড়াতে বাধ্য করে। টেলিভিশনে দেখানো হয় সবচেয়ে দীর্ঘ সিভিলিয়ান যুদ্ধ চলছে বার্মায়। সেখানে সরকারী সৈন্য দ্বারা যুদ্ধাপরাধ সংগঠিত হচ্ছে। জন র‌্যাম্বো বার্মা সীমান্তের একটি গ্রামে অজগর ধরার কাজ করে ও ভাড়ায় নৌকা চালায়। একদিন তার কাছে আমেরিকা থেকে গির্জার কিছু লোক আসে এবং তাদের নদী পার করে বার্মার যুদ্ধপিড়ীত এলাকায় নিয়ে যেতে বলে। তারা জানায় তারা তথ্য সংগ্রহ করতে ও চিকিৎসা সাহায্য নিয়ে এসেছে। প্রথমে র‌্যাম্বো তাদের নিয়ে যেতে রাজি না হলেও পরে রাজি হয়ে যায় এবং তাদের নদী পার করে বার্মার একটি গ্রামে রেখে আসে। পথিমধ্যে বার্মিজ জলদস্যুরা তাদের নৌকা আক্রমণ করলে র‌্যাম্বো জলদস্যুদের হত্যা করে ও ফেরার সময় জলদস্যুদের নৌকা পুড়িয়ে ফেলে।
প্রতিনিধি দল গ্রামে নামার পরপরই বার্মিজ সৈন্যরা গ্রামটি আক্রমণ করে ও গ্রামের আধিকাংশ মানুষকে হত্যা করে, গ্রামটি পুড়িয়ে দেয় ও প্রতিনিধি দলকে ধরে নিয়ে যায়। কিছুদিন পর র‌্যাম্বোর কাছে এক পশ্চিমা লোক এসে এ খবর জানায় ও আরো বলে একটি কমান্ডো দল তাদের উদ্ধার করতে আসছে সেজন্য র‌্যাম্বোকে তাদের নদী পার করে সেই গ্রামে রেখে আসার জন্য অনুরোধ করে। র‌্যাম্বো কমান্ডোদের নিয়ে নদী পর করে দেয় এবং স্থানীয় বিদ্রোহী দলের দুজন লোক তাদের পথ দেখিয়ে সে গ্রামে নিয়ে যায়। তারা সেখানে থাকার কিছুক্ষন পর সরকারি সৈন্যরা আগেরমত কিছু লোককে নিয়ে আসে মাইনের উপর দিয়ে দৌড়ানোর জন্য। সৈন্যরা বন্দিদের গুলি করতে উদ্ধত্ব হলে র‌্যাম্বো তার তীর-ধনুক দিয়ে সেখানকার সকল সৈন্যকে হত্যা করে।
র‌্যাম্বো ও কমান্ডো বাহিনীর সকলে মিলে সৈন্যদের আস্তানা থেকে প্রতিনিধি দলের লোকদেরকে উদ্ধারের পরিকল্পনা করে। রাতে একটি আর্মি ট্রাক নিয়ে সৈনিকের ছদ্মবেশে তারা ক্যাম্পের ভেতর প্রবেশ করে। সেখানে জেনারেলের পুত্রকে হত্যা করে ও প্রতিনিধি দলের সদস্যদেরকে নিয়ে পালিয়ে যায়। সরকারী সৈন্যরা তাদের পিছু নেয়। একপর্যাকে কমান্ডো ও প্রতিনিধি দলের কিছু সদস্যকে সৈন্যরা পুনরায় ধরে ফেলে। তাদেরকে গুলি করে মারার পূর্ব মূহুর্তে র‌্যাম্বো মেশিনগান নিয়ে সৈন্যদের উপর গুলিবর্ষন শুরু করে। কিছুক্ষন পর বিদ্রোহীরাও সরকারি সৈন্যদের উপর আক্রমণ করে। যুদ্ধ শেষে র‌্যাম্বোকে রাস্তা ধরে হেটে যেতে দেখা যায়।
অম্পেয়্যারের বর্তনী সূত্র
SI পদ্ধতিতে অম্পেয়্যারের বর্তনী সূত্রটিকে সমাকলিত রূপে লেখা যায়
অর্থাৎ B চৌম্বক ক্ষেত্রের বদ্ধ রেখা সমাকল (line integral) ঐ ক্ষেত্র দিয়ে অতিক্রান্ত তড়িৎপ্রবাহের সমানুপাতিক। 
তারটিকে কেন্দ্র করে নির্দিষ্ট ব্যাসার্ধের বৃত্তীয় বদ্ধপথ নিয়ে এর উপরিস্থিত যে কোন ক্ষুদ্রাংশ নিলে চৌম্বক ক্ষেত্র সব স্থানেই ঐ ক্ষুদ্রাংশের সঙ্গে সমান্তরাল হয়।আবার প্রতিসাম্যের দরুন চৌম্বক ক্ষেত্রের মান বদ্ধপথটির প্রতিটি বিন্দুতেই সমান।
এক্ষেত্রে চৌম্বক ক্ষেত্রের মান নির্ভর করে একক দৈর্ঘ্যের পাকসংখ্যার উপর, সলিনয়েডের পাকসংখ্যার উপর নয়।
ম্যাক্সওয়েল প্রমাণ করেন অম্পেয়্যারের বর্তনী সূত্রটি শুধুমাত্র স্থির তড়িৎপ্রবাহের ক্ষেত্রেই প্রযোজ্য ।বদ্ধপথ দ্বারা পরিবেষ্টিত তড়িৎপ্রবাহ যদি সময়ের সঙ্গে সঙ্গে পরিবর্তিত হয়, তবে সূত্রটির ডানপক্ষে অতিরিক্ত পদ যোগ করতে হয়।যা তড়িচ্চুম্বকীয় ক্ষেত্র সমীকরণ নামে পরিচিত।
ম্যাক্সওয়েল সংশোধন করে সূত্রটি বলেন 
formula_2
অর্থাৎ formula_3
প্রকৃতপক্ষে ম্যাক্সওয়েল সরণ প্রবাহ নামে নতুন একটি রাশি বের করেন সেক্ষেত্রে মোট তড়িৎ এর পরিমাণ হবে সাধারণ তড়িৎ এবং ঐ সরণ প্রবাহ এর যোগফল এর সমান।
অর্থাৎ formula_4
যেখানে formula_5 হল ঐ সরণ প্রবাহ
প্রারম্ভিক পদার্থবিদ্যা - দোয়ারী মজুমদার মাইতি।
১৯৮৯ দক্ষিণ এশীয় গেমস
১৯৮৯ দক্ষিণ এশীয় গেম্‌স (৪র্থ দক্ষিণ এশীয় গেম্‌স) অক্টোবর ১৯৮৯ সালে ইসলামাবাদ, পাকিস্তানে অনুষ্ঠিত হয়। এটি ছিল পাকিস্তানে অনুষ্ঠিত প্রথম দক্ষিণ এশীয় গেম্‌স।
১৯৮৭ দক্ষিণ এশীয় গেম্‌সে ৭টি দেশ অংশগ্রহন করে।
২০০৬ দক্ষিণ এশীয় গেমস
২০০৬ দক্ষিণ এশীয় গেম্‌স (দশম দক্ষিণ এশীয় গেম্‌স) ২০০৬ সালের ১৮ আগস্ট শ্রীলঙ্কার কলম্বোতে শুরু হয় এবং ২৮ আগস্ট, ২০০৬ সালে শেষ হয়।
২০০৬ দক্ষিণ এশীয় গেম্‌সে ৮টি দেশ অংশগ্রহন করে।
১৯৯১ দক্ষিণ এশীয় গেমস
১৯৯১ দক্ষিণ এশীয় গেম্‌স (৫ম দক্ষিণ এশীয় গেম্‌স) ১৯৯১ সালে কলম্বো, শ্রীলঙ্কায় অনুষ্ঠিত হয়। এটি ছিল শ্রীলঙ্কায় অনুষ্ঠিত প্রথম দক্ষিণ এশীয় গেম্‌স। আগের অন্য আসরের মত এই আসরের ভারত পদক তালিকায় প্রথম হয় এবং স্বাগতিক শ্রীলঙ্কা ২য় স্থান অর্জন করে।
১৯৮৭ দক্ষিণ এশীয় গেম্‌সে ৭টি দেশ অংশগ্রহন করে।
জায়ান্ট কজওয়ে
জায়ান্ট কজওয়ে ("Clochán an Aifir" নামেও পরিচিত অথবা ) যুক্তরাজ্যের উত্তর আয়ারল্যান্ডে অবস্থিত প্রায় ৪০ হাজার হেক্টাগোনাল পাথরের কলামে তৈরী একটি প্রাকৃতিক গুহা। এটি একটি প্রসিদ্ধ পর্যটক এলাকা।
এটি আয়ারল্যান্ডের অ্যানট্রিমের উত্তরভাগস্থ সমুদ্র উপকূলে অবস্থিত। বাসমিল শহরের ৪.৮ কিলোমিটার উত্তর-পূর্বে এর অবস্থান। ইউনেস্কো কর্তৃক ১৯৮৭ সালে এটিকে বিশ্ব ঐতিহ্যবাহী স্থান হিসেবে ঘোষণা করে এবং ১৯৮৬ সালে উত্তর আয়ারল্যান্ড সরকার এটিকে জাতীয় ঐতিহ্যবাহী স্থান হিসেবে ঘোষণা করে। এর পাথরের স্তম্ভগুলো অভ্যন্তরিন চাপে লাভার দ্বারা সৃষ্টি হয়েছে। বিভিন্ন স্থানে স্তম্ভগুলোর উচ্চতা বিভিন্ন রকম কোথাও ১২ মিটার আবার কোথাও এর উচ্চতা অনেক কম। স্তম্ভগুলো প্রস্থে ১৫ থেকে ২০ ইঞ্চি ব্যাসের এবং উচ্চতায় ৯ মিটার। এদের মধ্যে প্রায় সবই ষড়ভুজাকার, কেবল কিছু পঞ্চ ও সপ্তভুজাকার স্তম্ভ রয়েছে। কোনো স্থানে বাঁধানো পথের প্রস্থ হলো ৪০ ফুট এবং সবচেয়ে সংকীর্ণ স্থানে এর উচ্চতা সবচেয়ে বেশি। ক্লিপগুলোর অর্থাৎ উচ্চ দূরারোহ পার্শ্বগুলোর মধ্যে সবচেয়ে বৈশিষ্ট্যপূর্ণ ক্লিপ হলো প্লিজকিন ক্লিপ, যার স্তম্ভগুলো ৪০০ ফুট উঁচু। পাথরের গুহাটি সমুদ্রের মধ্যে প্রায় ১৮৩ মিটার পর্যন্ত বিস্তৃত। এর বাঁধানো পথটি ৩২ হাজার ঘনমিটার স্তম্ভের সমষ্টি।
জায়ান্ট কাজওয়ের সৃষ্টি নিয়ে অনেক গল্প প্রচলিত। কারো কারো মতে, দৈত্যদের এক বংশ স্টাফাতে যাওয়ার জন্য চলাচলের পথ হিসেবে এ পথ তৈরি করে। স্টাফাতেও এ রকম একটি বাঁধানো পথ রয়েছে। আবার কারো কারো মতে, দুটি দৈত্যের মধ্যে লড়াইয়ের ফলে স্থানীয় জায়ান্টস গ্রেভ নির্মিত হয়। আবার অনেকে মনে করে, আয়ারল্যান্ডের জায়ান্ট ফিন ম্যাককোল স্কটল্যান্ডের সাথে যুদ্ধ করার জন্য যখন স্কটল্যান্ড যাচ্ছিলেন কখন এই পথটি তৈরি করেন।
বিজ্ঞানীরা মনে করেন, প্রায় ৫০ মিলিয়ন বছর আগে অ্যানট্রিম আগ্নেয়গিরি অঞ্চলের মধ্যভাগে অবস্থিত ছিল। স্কটল্যান্ডের দ্বীপপুঞ্জ, আইসল্যান্ড এবং গ্রিনল্যান্ডের পূর্ব-উপকূলও এ আগ্নেয়গিরি অঞ্চলের অন্তর্ভুক্ত ছিল। তরল লাভার পাতলা পাতগুলো এ অঞ্চলে ছড়িয়ে পড়ে এবং শীতল হওয়ার সঙ্গে সঙ্গে ওই তরল লাভা ঘন হয়ে সংকুচিত হয়ে পড়ে এবং এ সংকোচনগত ভগ্নাংশগুলো তৈরি হয়। লাভা শীতল হওয়ার মাত্রা একই রকম থাকায় সরলভাবে সংকোচনগত ফাটল সৃষ্টি হয় এবং শীতল হওয়ার মাত্রা যথারীতি চলতে থাকলে অনেক ষড়ভুজাকৃতি স্তম্ভ তৈরি হবে। যেহেতু লাভা শীতল হয়ে গভীরতর দিকে বিস্তৃত হয়। অতএব এই ষড়ভুজাকৃতির ফাটলগুলোও নিচের দিকে বিস্তৃত হয় এবং এভাবেই বিরাট আকারের স্তম্ভের সৃষ্টি হয়।
ম্যারি সেলেস্ট
ম্যারি সেলেস্ট () ব্রিটিশ-আমেরিকার বিশ্ব বিখ্যাত জাহাজ। ১৮৭২ সালের ৪ ডিসেম্বর ম্যারি সেলেস্টকে আটলান্টিক মহাসাগরে মনূষ্যহীন ও যাত্রার জন্য তৈরী অবস্থায় পাওয়া যায়। জাহজের ৭ জন নাবিকের একজনকেও খোঁজে পাওয়া যায় নি এবং একটি লাইফবোট পাওয়া যায় নি যদিও সেদিনের আবহাওয়া ভাল ছিল ও জাহাজের প্রত্যেকে অভিজ্ঞ নাবিক ছিলেন। ম্যারি সেলেস্টও যাত্রার উপযোগী ছিল এবং যখন পাওয়া যায় তখন জাহাজটি জিব্রাল্টার অভিমূখে যাত্রার জন্য তৈরী অবস্থায় ছিল। জাহাজটি যখন পাওয়া যায় তার এক মাস আগে সমুদ্রে নামানো হয়েছিল এবং তখনো জাহাজের ডেকে ছয় মাসের খাবার মজুত ছিল। জাহাজের মালামাল ও নাবিকদের অন্যান্য মূল্যবান জিনিসপত্রও ঠিক জায়গায় ছিল। কিন্তু জাহাজে কোন মানুষ ছিল না। তাদের অন্তর্ধান পৃথিবীর সর্বকালের রহস্যের মধ্যে একটি।জাহাজের সে সময়কার যাত্রী, ক্রু ও নাবিকদের সম্পর্কে ওয়াশিংটনের জাতীয় সংগ্রহশালায় তথ্য আছে।
কানামাছি
বাংলাদেশের গ্রামীণ খেলাধুলার মধ্যে কানামাছি একটি চমৎকার খেলা। এ দেশের সর্বত্র শিশু কিশোররা এ খেলা খেলে থাকে। কানামাছি খেলার সময় নিচের ছড়াটি বলতে হয়।
এ খেলায় কাপড় দিয়ে একজনের চোখ বেঁধে দেয়া হয়, সে অন্য বন্ধুদের ধরতে চেষ্টা করে। যার চোখ বাঁধা হয় সে হয় ‘কানা’। অন্যরা ‘মাছি’র মতো তার চারদিক ঘিরে কানামাছি ছড়া বলতে বলতে তার গায়ে টোকা দেয়। চোখ বাঁধা অবস্থায় সে অন্যদের ধরার চেষ্টা করে। সে যদি কাউকে ধরতে পারে এবং বলতে পারে তার নাম তবে ধৃত ব্যক্তিকে "কানা" সাজতে হয়।
পুতুল খেলা
পুতুল খেলা গ্রাম বাংলার শিশুদের কাছে অন্যতম জনপ্রিয় খেলা। এটি সাধারনত মেয়েরা বেশি খেলে থাকে। বাংলার সর্বত্রই পুতুল খেলা সমান জনপ্রিয়। পুতুল খেলেনি এমন মেয়ে বাংলায় নেই বললেই চলে। বর্তমানে পুতুল শৌখিন মানুষের সংগ্রহেরও বস্তু। ফরিদপুর ও ময়মনসিংহ অঞ্চলের দুটি ছড়াগানে পুতুল বিয়ের আনন্দ-বেদনার চমৎকার ছবি ফুটে উঠেছে।
পুতুল সাধারনত মানবাকৃতিতে মাটি, কাঠ অথবা কাপড় দিয়ে তৈরি করা হয়। পুতুল সাধারনত শিশুরা বাড়িতে বসেই তৈরি করে। এছাড়া বিভিন্ন মেলা, যেমন বৈশাখী মেলা, পূজা, রথের মেলা, পৌষ সংক্রান্তি, চড়ক পুজা, শিবরাত্রি, মহররম, ঈদ ইত্যাদি অনুষ্ঠানের সময় পুতুল বিক্রি করা হয়। এছাড়া বর্তমানে মাটির পুতুলের সাথে সাথে প্লাস্টিকের পুতুলও অনেক পাওয়া যায়।
প্রথমে নানা রকমের পুতুল কাপড় অথবা রং দিয়ে সাজানো হয়। এরপর মেয়ে পুতুলকে গয়না দিয়ে কনে সাজানো হয় এবং ছেলে পুতুলকে বর সাজিয়ে শিশুরা তাদের বিয়ে দেয়। রান্না-বান্না, সন্তান লালন-পালন, মেয়ে পুতুলের সাথে ছেলে পুতুলের বিয়ে ইত্যাদি নানা বিষয়ের অভিনয় করেই খেলা হয় পুতুল খেলা। আসলে পুতুল খেলার মধ্যে পুরো সংসারের একটা ছবি ফুটে ওঠে। পুতুলগুলোকে ছোট শিশুরা তাদের সন্তান মনে করে। তারা পুতুলদের মায়ের মতই আদর স্নেহ দিয়ে আগলে রাখে। শুধু তাই নয় শিশুরা পুতুলদেরকে আবার শাসনও করে। পুতুল খেলার সবচেয়ে আকর্ষণীয় পর্ব হলো একজনের মেয়ের সঙ্গে আরেক জনের ছেলে পুতুলের বিয়ে দেওয়া।
শুটার
শুটার, ২০০৭ সালে মুক্তিপ্রাপ্ত একটি আমেরিকান থ্রিলার চলচ্চিত্র। স্টিফেন হান্টারের পয়েন্ট অফ ইমপেক্ট উপন্যাস অবলম্বনে ছবিটি পরিচালনা করেছেন, এনন্টোইনি ফকা। এতে মার্ক ওয়ালবার্গ একজন সাবেক ইউএস মেরিন শুটারের ভূমিকায় অভিনয় করেছেন।
ইথোওপিয়ার কোন এক পাহাড়ের চূড়ায় দুজন স্নাইপার অপেক্ষা করছে। শত্রুর গতিবিধি সম্পর্কে জানার পর তারা ইথোওপিয়ার আমেরিকান আর্মি কমান্ডে যোগাযোগ করে গুলি করার অনুমতি চায়। অনুমতি পাওয়ার পর তারা শত্রুর উপর গুলি বর্ষন শুরু করে। কিন্তু তারা জানত না শত্রুর হেলিকাপ্টার সাপোর্ট আছে। এ অবস্থায় মিশন ফাঁস হয়ে যাবার ভয়ে কমান্ড পোস্ট তাদের সাথে যোগাযোগ বিচ্ছিন্ন করে দেয়। সেখানে একজন স্নাইপারের গায়ে গুলি লাগলে তিনি মৃত্যুবরন করেন। অপরজন হেলিকাপ্টার ধংস্ব করে।
এ ঘটনার ৩৬ মাস পর আমেরিকান আর্মির সাবেক স্নাইপার সার্জেন্ট বব লি সয়ইগারকে (মার্ক ওয়ালবার্গ) পাহাড়ের পাদদেশে একটি বাড়িতে একাকী বসবাস করতে দেখা যায়। এদিকে ভার্জেনিয়ার ল্যাংলিতে গোয়েন্দাদের এক অফিসে আলোচনায় তার সম্পর্কে বলা হয় তিনি ইথোওপিয়ায় ছিলেন ও সর্বশেষ অপারেশনে ডনি নামে তার একজন ভালো বন্ধু মারা যায় ও কমান্ড পোস্ট তাদের রেখে চলে আসে। কর্নেল আইজাক জনসনের সাথে আরো কিছু লোক সয়ইগারের বাড়িতে যায়। তারা বব লিকে জানায় আগামী তিন সপ্তাহে আমেরিকার রাষ্ট্রপতির বাল্টিমোর, ফিলাডেলফিয়া ও ওয়াশিংটনে তিনটি জনসংযোগ রয়েছে কিন্তু তারা খবর পেয়েছে কেউ রাষ্ট্রপতির উপর হামলা করতে পারে। ববের কাছে তারা কিভাবে হামলা হতে পারে তার একটা পরিকল্পনা চায় যাতে তারা তা প্রতিহত করতে পারে। প্রথমে সয়ইগার আপত্তি জানালেও পরে রাজি হয়ে যায়। এরপর একে একে সে তিনটি স্থানই পরিদর্শন করে ও আইজাককে জানায় ওয়াশিংটন ও বাল্টিমোর হামলার জন্য উপযুক্ত নয়। হামলাকারী যদি হামলা চালায় তবে সে ফিলাডেলফিয়াই চালাবে।
ফিলাডেলফিয়ায় রাষ্ট্রপতির ইথওপিয়ার আর্চ বিশপ ডেসমন্ড মোতোম্বোকে পুরষ্কার দিচ্ছেন ও তিনি তারপর জনগনের উদ্দেশ্যে ভাষন দেবেন। পুলিশের সকল দল তাদের নিজ নিজ অবস্থানে থেকে যা যার রিপোর্ট দিচ্ছেন। হঠাৎ রাষ্ট্রপতিকে গুলি করা হয় এবং প্রায় একই সাথে সয়ইগারকেও পুলিসের অফিসার টিমনস গুলি করে অহত করে। অহত অবস্থায় সয়ইগার জন নামে এফবিআই এর এক এজেন্টকে হ্যান্ডকাফ পারিয়ে তার গাড়ি নিয়ে পালিয়ে যায়। আহত অবস্থাতেই সয়ইগার তার সাবেক বন্ধু ডনির স্ত্রীর কাছে গিয়ে সাহায্য চায় ও সেখানেই জানতে পারে রাস্ট্রপতি সুস্থ আছেন কিন্তু আর্চ বিশপ মারা গেছেন। পরে সয়ইগার ডনির স্ত্রীর সাহায্যে জনের সাথে যোগাযোগ করে। জনও এর মধ্যে তদন্ত করে জেনে যায় সয়ইগার রাষ্ট্রপতিকে গুলি করে নি এবং গুলি করাই হয়েছিল আর্চ বিশপকে হত্যার জন্য। জনকে সাথে নিয়ে সয়ইগার তদন্ত শুরু করে ও জানতে পারে এর সাথে কর্নেল আইজাক সহ আমেরিকার এক সিনেটর ও এক সাবেক স্নাইপার জড়িত।
একপর্যায়ে সয়ইগার পুলিশের কাছে ধরা পরে ও জুড়ি তার পক্ষে তাকে যুক্তি দেখানোর সুযোগ দেয়। তখনই সয়ইগার প্রমান করতে সমর্থ হয় এর সাথে সে জড়িত নয়। অবশেষে সয়ইগার এর সাথে জড়িত সকলকে হত্যা করে।
১৯৯৫ দক্ষিণ এশীয় গেমস
১৯৯৫ দক্ষিণ এশীয় গেম্‌স, অনুষ্ঠানিকভাবে ৭ম দক্ষিণ এশীয় গেম্‌স চেন্নাই, ভারতে ১৯৯৫ সালে অনুষ্ঠিত হয়।
১৯৮৭ দক্ষিণ এশীয় গেম্‌সে ৭টি দেশ অংশগ্রহন করে।
৭ম দক্ষিণ এশিয়ান গেম্‌সের জন্য অফিসিয়ালভাবে ১৩টি খেলা ছিল।
লেক অফ নো রিটার্ন
লেক অফ নো রিটার্ন বার্মার পাঙসাউ পসে (৩৭২৭') ভারত-বার্মা সীমান্তের পাঙসাউ গ্রামের জঙ্গলে অবস্থিত একটি হৃদ। হৃদটির দৈর্ঘ্য ১.৪ কি.মি এবং এর প্রশস্থতা ০.৮ কি.মি। হৃদটি লেদু সড়কের (স্টিওয়াল সড়ক নামেও পরিচিত ছিল) ২.৫ কি.মি. দক্ষিণ-পশ্চিমে অবস্থিত। এই সড়কটি ১৯৪২ সালে চাইনিজ আর্মির রসদ আনা নেওয়ার জন্য তৈরি করা হয়েছিল। বর্তমানে হৃদটি ভারত-বার্মার পর্যটকদের কাছে অনেক জনপ্রিয় জায়গা।
হৃদের নামকরণ নিয়ে অনেক ধরনের গল্প প্রচলিত। ভারতের চেঙলেং জেলার ওয়েবসাইট অনুসারে, দ্বিতীয় বিশ্ব যুদ্ধের সময় এখানে কয়েকটি বিমান ক্রেশ করেছিল। ভারতীয় মিডিয়া ও কল্পকাহিনীতেও এই ঘটনার বিবরন পাওয়া যায়। দ্বিতীয়টি হলো, একদল জাপানি সৈন্য পথ হারিয়ে এই হৃদের পারে চলে আসে ও ম্যালেরিয়ায় আক্রান্ত হয়ে মৃত্যু বরণ করে। আবার অনেকের মতে, একদল ব্রিটিশ সৈন্য ১৯৪২ সালে এখানে চোরাবালির মধ্যে পরে হারিয়ে যায়। এজন্য এই হৃদের নাম দেয়া হয়েছে লেক অফ নো রিটার্ন।
২০১৩ ফিফা কনফেডারেশন্স কাপ দলের তালিকা
২০১৩ ফিফা কনফেডারেশন্স কাপ দলের তালিকায় () অংশগ্রহণকারী ৮টি দলের সদস্যদের বিবরণ প্রাথমিকভাবে নিম্নে দেয়া হলো। দলগুলো আগামী ১৫ থেকে ৩০ জুন, ২০১৩ তারিখ পর্যন্ত পূর্বঘোষিত এ প্রতিযোগিতায় অংশগ্রহণ করবে। প্রত্যেকটি দলে তিনজন গোলরক্ষকসহ ২৩জন খেলোয়াড় থাকবে। কোন খেলোয়াড় আহত হলে খেলা শুরুর ২৪ ঘন্টা পূর্বে পরিবর্তন করার সুযোগ রয়েছে। খেলোয়াড়ের নামের পার্শ্বে বন্ধনীতে উল্লেখিত (অ) দিয়ে জাতীয় দলের অধিনায়ককে নির্দেশ করা হয়েছে।
প্রধান কোচ: লুইজ ফেলিপে স্কলারি
প্রধান কোচ: আলবার্তো জাচ্চেরোনি
প্রধান কোচ: জোস ম্যানুয়েল ডি লা তোরে
প্রধান কোচ: সিজার প্রানডেল্লি
প্রধান কোচ: ভিসেন্তে দেল বস্ক
প্রধান কোচ: অস্কার তাবারেজ
প্রধান কোচ: স্টিফেন কেশি
প্রধান কোচ: এডি এতাইতা
আরওয়া দু টেনেরে
ল'আরওয়া দু টেনেরে বা টেনেরে বৃক্ষ ( বা ) ছিল বাবলা বা একাশিয়াজাতীয় এক ধরনের বৃক্ষ। নাইজারের সাহারা মরুভূমির বুকে জন্ম নেওয়া ওটাই ছিল পৃথিবীর সবচেয়ে নিঃসঙ্গ গাছ এবং একাশিয়া গোত্রের এ গাছটিই ছিল সম্ভবত ওই প্রজাতির শেষ বংশধর। এর আশেপাশে ৪০০ কি.মি. এর মধ্যে কোন গাছ ছিল না। এই গাছের শিকর মাটির গভীরে প্রায় ৩৬ মিটার বা ১২০ ফুট পর্যন্ত নেমে গিয়েছিল। ১৯৭৩ সালের ৮ নভেম্বর এক লিবীয় ট্রাক ড্রাইভার ট্রাক দিয়ে ধাক্কা দিলে গাছটি ভেঙ্গে যায়।
১৯৭৩ সালে এক মাতাল লিবীয় ট্রাক ড্রাইভার ট্রাক দিয়ে ধাক্কা দিলে গাছটি ভেঙ্গে যায়। এরপর ৮ নভেম্বর, ১৯৭৩ সালে এই গাছটিকে নাইজেরিয়ার জাতীয় জাদুঘরে নিয়ে যাওয়া হয়। বর্তমানে গাছটির জায়গায় গাছের স্মৃতি রক্ষার্থে একটি ধাতব স্থাপনা তৈরি করা হয়েছে।
১৯৯১ বাংলাদেশ ঘূর্ণিঝড়
১৯৯১ সালের ঘূর্নিঝড় (IMD পরিচিতিঃ BOB 01, JTWC পরিচিতিঃ 02B) নিহতের সংখ্যা বিচারে স্মরনকালের ভয়াবহতম ঘূর্ণিঝড়গুলির মধ্যে একটি। এটি ১৯৯১ সালের ২৯শে এপ্রিল বাংলাদেশে দক্ষিণপূর্ব চট্টগ্রাম বিভাগের উপকূলীয় অঞ্চলে প্রায় ২৫০কিমি/ঘন্টা বেগে আঘাত করে। এই ঘূর্ণিঝড়ের ফলে ৬মিটার (২০ ফুট) উচ্চতার জলোচ্ছ্বাস উপকূলীয় এলাকা প্লাবিত করে এবং এর ফলে প্রায় ১,৩৮,০০০ মানুষ নিহত হয় এবং প্রায় ১ কোটি মানুষ তাদের সর্বস্ব হারায়।
মৌসুমি বায়ুর প্রভাবে ২২শে এপ্রিল, ১৯৯১ বঙ্গোপসাগরে একটি গভীর নিম্মচাপের সৃষ্টি হয়। বাতাসে গতিবেগের ও নিম্মচাপের আকার বৃদ্ধির সাথে সাথে এটি ২৪শে এপ্রিল 02B ঘুর্নিঝড়ে রূপ নেয়।
ঘুর্নিঝড়টি উত্তর-পূর্বদিকে অগ্রসর হওয়ার সাথে সাথে এর শক্তি আরও বাড়তে থাকে। ২৮ ও ২৯ এপ্রিল এটির তীব্রতা প্রচন্ড বৃদ্ধি পায় এবং গতিবেগ ১৬০  মাইল/ঘন্টায় পৌছায় যা একটি ক্যাটাগরী-৫ ঘূর্নিঝড়ের সমতুল্য। ২৯শে এপ্রিল রাতে এটি চট্টগ্রামের উপকূলবর্তি অঞ্চলে ১৫৫ মাইল/ঘন্টা বেগে আঘাত করে যা ক্যাটাগরী-৪ ঘূর্নিঝড়ের সমতুল্য। স্থলভাগে আক্রমণের পর এর গতিবেগ ধীরে ধীরে হ্রাস পায় এবং ৩০শে এপ্রিল এটি বিলুপ্ত হয়।
এই ঘূর্নিঝড়ে প্রায় ১ লক্ষ ৩৮ হাজার মানুষ নিহত হয়। এদের বেশিরভাগই নিহত হয় চট্টগ্রাম জেলার উপকূল ও উপকূলীয় দ্বীপসমূহে। সন্দ্বীপ, মহেশখালী, হাতিয়া ইত্যাদী দ্বীপে নিহতের সংখ্যা সর্বাধিক। যাদের মধ্যে বেশিরভাগই ছিল শিশু ও বৃদ্ধ। ১৯৭০ এর ভোলা ঘূর্নিঝড়ের পর অনেক সাইক্লোন শেল্টার নির্মাণ করা হলেও সচেতনতা ও অজ্ঞাতার কারনে অনেকেই সাইক্লোনের মাত্র ঘন্টাখানেক আগে সেখানে আশ্রয় নেয়। অনেকেই ঝড়ের ভয়াবহতা বেশি হবে না এই আশায় আশ্রয় কেন্দ্রে উপস্থিত হয় নি। ধারণা করা হয় প্রায় ২০ লক্ষ লোক আশ্রয়কেন্দ্রে না গিয়ে বিপদজনক স্থানে অবস্থানের কারনে ঘূর্নিঝড়ে আক্রান্ত হয়।
ধারণা করা হয় এই ঘূর্নিঝড়ের কারনে প্রায় ১.৫ বিলিয়ন ডলারের (১৯৯১ মার্কিন ডলার) ক্ষতি হয়। সাগর ও নদীর উপকূল প্লাবিত হয়। কর্নফুলি নদীর তীরে কঙ্ক্রিটের বাঁধ থাকলেও এটি জলচ্ছাসে ধ্বংস হয়। চট্টগ্রাম বন্দরের ১০০টন ওজনের একটি ক্রেন ঘূর্নিঝড়ে আঘাতে স্থানচ্যুত হয় এবং আঘাতের কারনে টুকরো টুকরো অংশে বিভক্ত হয়। বন্দরে নোঙর করা বিভিন্ন ছোট বড় জাহাজ, লঞ্চ ও অন্যান্য জলযান ও আকাশ নিখোজ ও ক্ষতিগ্রস্ত হয় যার মধ্যে নৌবাহিনী ও বিমানবাহিনীর অনেক যানও বিদ্যমান। প্রায় ১০ লক্ষ ঘড়-বাড়ি ক্ষতিগ্রস্ত হয় এতে ১ কোটি মানুষ বাস্তুহারা হয়ে পরে।
১৯৭০ ভোলা ঘূর্ণিঝড়
১৯৭০ সালের ভোলা ঘূর্ণিঝড় ছিল একটি শক্তিশালী ক্রান্তীয় ঘূর্ণিঝড় যা ১৯৭০ সালের ১৩ই নভেম্বর তৎকালীন পূর্ব পাকিস্তানের (বর্তমান বাংলাদেশ-এর) দক্ষিণাঞ্চলে আঘাত হানে। এ পর্যন্ত রেকর্ডকৃত ঘূর্নিঝড়সমূহের মধ্যে এটি সবচেয়ে ভয়াবহ ঘূর্নিঝড় এবং এটি সর্বকালের সবচেয়ে ভঙ্করতম প্রাকৃতিক দুর্যোগের একটি। এ ঝড়ের কারণে প্রায় ৫ লাখ মানুষ প্রাণ হারায়। যার অধিকাংশই গাঙ্গেয় বদ্বীপের সমুদ্র সমতলের ভূমিতে জলোচ্ছ্বাসে ডুবে মারা যান। এটি ১৯৭০-এর উত্তর ভারতীয় ঘূর্ণিঝড় মৌসুমের ৬ষ্ঠ ঘূর্ণিঝড় এবং মৌসুমের সবচেয়ে শক্তিশালী ঘূর্ণিঝড় ছিল। এটি সিম্পসন স্কেলে 'ক্যাটাগরি ৩' মাত্রার ঘূর্ণিঝড় ছিল।
ঘূর্ণিঝড়টি বঙ্গোপসাগরে ৮ই নভেম্বর সৃষ্ট হয় এবং ক্রমশ শক্তিশালী হতে হতে এটি উত্তর দিকে অগ্রসর হতে থাকে। ১১ই নভেম্বর এটির গতিবেগ সর্বোচ্চ ঘন্টায় ১৮৫ কিমি (১১৫ মাইল) এ পৌঁছায় এবং সে রাতেই তা উপকূলে আঘাত করে। জলচ্ছাসের কারনে পূর্ব পাকিস্তানের দক্ষিণ উপকূলীয় অঞ্চল ও দ্বীপসমূহ প্লাবিত হয়। এতে ঐসব এলাকার বাড়ি-ঘর, গ্রাম ও শস্য স্রোতে তলিয়ে যায়। সবচেয়ে ক্ষতিগ্রস্থ এলাকা ছিল তজুমদ্দিন উপজেলা, সেখানে ১৬৭০০০ জন অধিবাসীর মধ্যে ৭৭০০০ জনই (৪৬%) প্রাণ হারায়।
পাকিস্তানের সামরিক সরকার এমন ভয়াবহ প্রাকৃতিক বিপর্যয়ের পরও জরুরি ত্রাণকার্য পরিচালনায় গড়িমসি করে। ঘূর্ণিঝড়ের পরও যারা বেঁচে ছিল তারা মারা যায় খাবার আর জলের অভাবে। ঘূর্ণিঝড়ের এক সপ্তাহ পরে প্রেসিডেন্ট ইয়াহিয়া খান স্বীকার করে সরকার দুর্যোগের ভয়াবহতা বুঝতে না পারার কারণেই ত্রাণকার্য সঠিকভাবে পরিচালনা করা সম্ভব হয়নি। ঘূর্ণিঝড়ে বিপর্যস্ত মানুষগুলোর প্রতি পাকিস্তান সরকারের এমন নিষ্ঠুরতা দেখে পূর্ব পাকিস্তানের সাধারণ মানুষ ক্ষুব্ধ হয়ে ওঠে। ২৪শে নভেম্বর এক সভায় মাওলানা ভাসানী পাকিস্তানের প্রেসিডেন্টের বিরুদ্ধে অদক্ষতার অভিযোগ তোলেন এবং অবিলম্বে তার পদত্যাগ দাবি করেন।
তৎকালীন বিরোধীদল আওয়ামী লীগ নির্বাচনে বিপুল ভোটে প্রাদেশিকভাবে জয়লাভ করে এবং ঘটনাপ্রবাহে ইতিহাসে প্রথমবারের মত একটি প্রাকৃতিক ঘটনা একটি দেশে স্বাধীনতা যুদ্ধের অন্যতম কারণ হয়ে দাঁড়ায়।
হুলিও সিজার (ফুটবলার)
হুলিও সিজার সোয়ারেস ডি এসপিন্দোলা (; জন্ম: ৩ সেপ্টেম্বর, ১৯৭৯) ব্রাজিলের দক্ষিণ-পূর্বাংশের শহর ডিউক ডি ক্যাক্সিয়াসে জন্মগ্রহণকারী প্রথিতযশা ফুটবলার। সচরাচর তিনি হুলিও সিজার () নামেই সমধিক পরিচিত ব্যক্তিত্ব। বর্তমানে তিনি ইংল্যান্ডের পেশাদার ফুটবল ক্লাব কুইন্স পার্ক র‌্যাঞ্জার্সের পক্ষ হয়ে খেলছেন। ব্রাজিল জাতীয় ফুটবল দলের হয়ে ৬৭টি খেলায় গোলরক্ষকের ভূমিকায় অবতীর্ণ হয়েছেন।
সুজানা ওয়ার্নার নাম্নী ব্রাজিলীয় মডেল তারকা ও অভিনেত্রীকে সিজার বিয়ে করেন। তাদের সংসারে "কয়েত" (২০০২) ও "গিওলিয়া" (২০০৫) - দুই সন্তান রয়েছে। এসিএস হিলিংডন ইন্টারন্যাশনাল স্কুলে তারা অধ্যয়ন করছে।এসিক্স নামীয় জাপানী অ্যাথলেটিক কোম্পানীর সাথে সিজারের বিজ্ঞাপনী চুক্তি রয়েছে। ২০১০ সালে হুলিও সিজার তার ইতালির বিলাশবহুল ল্যাম্বোঘিনি গাড়ীর নিয়ন্ত্রণ হারিয়ে সড়ক দূর্ঘটনায় পতিত হয়েছিলেন।
সিজার তার পেশাদারী ফুটবল জীবন শুরু করেন ক্লাব ডি রেগাতাস দো ফ্যামেঙ্গো’র মাধ্যমে। ১৯৯৭ সালে ক্লেমারের সহযোগী হিসেবে অন্তর্ভুক্ত হন। পরের মৌসুমে তিনি আরো উজ্জ্বীবিত ভূমিকা পালন করে মূল একাদশে আসেন ও দলের শীর্ষ গোলরক্ষকের দায়িত্ব পান। ২০০০ সালে দলকে চারবার ক্যাম্পিওনাতো ক্যারিওকা বিজয়ে গুরুত্বপূর্ণ ভূমিকা পালন করেন। এরফলে ২০০৪ সালে কোপা আমেরিকায় ব্রাজিল জাতীয় দলের শীর্ষ গোলরক্ষকের ভূমিকায় আসীন ছিলেন। ২০০৫ সালে দলের পক্ষে রেকর্ডসংখ্যক ১৩০টি খেলায় অংশগ্রহণ করে জুলাই মাসে আনুষ্ঠানিকভাবে ইন্টান্যাজিওনালে তিন বছর মেয়াদে চুক্তিবদ্ধ হন। এ চুক্তি সম্পাদনে ইন্টারের ব্যয় হয় €২.৪৫ মিলিয়ন ইউরো।
২০০৯ সালে আইএফএফএইচএস কর্তৃক তিনি বিশ্বের তৃতীয় সেরা গোলরক্ষক নির্বাচিত হন। তিনি কেবলমাত্র ইকের কাসিইয়াস এবং জিয়ানলুইজি বুফেঁর পিছনে ছিলেন। এছাড়াও তিনি ২০০৯ ও ২০১০ সালে পরপর দুই বছর সিরি এ বর্ষসেরা গোলরক্ষকের পুরস্কার পান। ২০০৯ সালে বালো দি’অর পুরস্কারের তালিকায় ২১তম স্থান দখল করেন। ঐ বছর তিনিই ছিলেন একমাত্র গোলরক্ষক যিনি এ পুরস্কারের জন্য মনোনীত হয়েছিলেন।
পেব্যাক (১৯৯৯-এর চলচ্চিত্র)
পেব্যাক, ১৯৯৯ সালে মুক্তিপ্রাপ্ত একটি আমেরিকান ক্রাইম-থ্রিলার চলচ্চিত্র। ছবিটি পরিচালনা করেছেন ব্রেইন হেগিল্যান্ড ও এতে অভিনয় করেছেন মিল গিবসন। এর কাহিনী নেওয়া হয়েছে রোনাল্ড ই. ওয়েস্টলেক লিখিত দ্য হান্টার উপন্যাস থেকে।
গুলিবিদ্ধ একজন লোকের শরীর থেকে একজন ডাক্তার গুলি বের করছে। 
পোর্টার ও ভেল রেজনিক পেশাদার ডাকাত।তারা দুজন মিলে একদল চীনার কাছ থেকে ১৩০,০০০ ডলার ডাকাতি করে। ফেরার সময় পোর্টারের স্ত্রীর গাড়িতে করে তারা পালিয়ে আসে। টাকা ভাগাভাগির সময় পোর্টারের স্ত্রী পোর্টারকে গুলি করে কারণ রেজনিক পোর্টারের স্ত্রীকে পোর্টারের সাথে রজি নামে একজন পতিতার সম্পর্কের প্রমান স্বরুপ একটি ছবি দেখায়।
সুস্থ হয়ে পোর্টার অন্য লোকের কাছ থেকে পকেট মেরে কিছু টাকা নিয়ে তার নিত্য প্রয়োজনীয় জিনিস কিনে এবং তার স্ত্রীর ফ্ল্যাটের সামনে হাজির হয়। তার স্ত্রী হেরোইনে আসক্ত হয়ে মাতাল অবস্থায় ঘরে ফেরে এবং তখন পোর্টার তার স্ত্রীর ঘরে প্রবেশ করে। সকালে এক লোক তার স্ত্রীর কাছে হেরোইন দিতে আসলে পোর্টার তাকে মারধর করে ভেল রেজনিকের কথা জানতে চায় কিন্তু লোকটি তাকে আর্থার স্টেগম্যান নামে এক হেরোইন ডিলারের নাম বলে যে রেজনিকের ঠিকানা জানে। পোর্টার, স্টেগম্যাকে ভেল রেজনিকের কাছে তার টাকা পাওনার কথা বলতে বলে। স্টেগম্যান রেজনিকের সাথে দেখা করে পোর্টার সর্ম্পকে বলে।
এদিকে পোর্টার রোজির খোঁজ করতে এক পতিতার সাথে দেখা করে এবং সেখান থেকে জানতে পারে রজি রিগাল হোটেলে আছে। হোটেলে গিয়ে পোর্টার রেজনিকের কথা জানতে চাইলে রজি তকে রেজনিকের তথ্য দেয় ও পোর্টার রেজনিকের হোটেল রুমে হাজির হয়। কিন্তু রেজনিক তাকে জানায় তার টাকা সে কার্টার নামে এক মাফিয়া সিন্ডিকেটের নেতার কাছে দিয়েছে। তারপর কার্টারের লোক ও রেজনিক মিলে পোর্টারকে খুন করার চেষ্ঠা করে। একপর্যায়ে ভেল রেজনিককে খুন করে তার কাছ থেকে কার্টার ও ফায়ারফক্স নামে দুজনের নাম ঠিকানা জানতে পারে এবং পোর্টার কার্টারের অফিসে গিয়ে হাজির হয় এবং তার টাকা ফেরত দিতে বলে। কিন্তু কার্টার তাকে আরো উচ্চপদস্থ একজনের কথা জানায় শুধুমাত্র সেই লোকই এই ব্যাপারে সিদ্ধান্ত নিতে পারবে।
পোর্টার কার্টারের দিকে বন্দুক তাক করে সেই লোককে ফোন করতে বলে ও ফোনে কথা বলার একপর্যায়ে কার্টার জানতে পারে সেই লোকটির নাম ব্রনসন ও তার ছেলের কথা। কিন্তু ব্রনসন পোর্টারের কথা বিশ্বাশ না করায় পোর্টার কার্টারকে খুন করে। তারপর ফায়ারফক্সেকে দিয়েও ব্রনসনরক ফোন করায় ও তার টাকা ফেরত চায়। এর আগে সে ব্রনসনের ছেলেকে রজির সহয়তায় অপহরন করে। শেষ পর্যায়ে পোর্টার ধরা পরে ও ব্রনসন পোর্টারকে নিয়ে তার ছেলেকে উদ্ধার করতে যায় কিন্তু পের্টারের ফাঁদে পা দিয়ে ব্রনসন সহ তার সঙ্গীরা একটি হোটেল কক্ষে বোমা বিষ্ফোরনে মারা যায়। অবশেষে ব্রনসনের ছেলেকে একটি হোটেল কক্ষে হাত বেধে রেখে পোর্টার ও রজি গাড়ি করে চলে যায়।
২০১৩ নিউজিল্যান্ড ক্রিকেট দলের ইংল্যান্ড সফর
নিউজিল্যান্ড ক্রিকেট দল ৪ থেকে ২৭ জুন, ২০১৩ তারিখ পর্যন্ত ইংল্যান্ড সফর করে। সেখানে তারা দু’টি টেস্ট, তিনটি একদিনের আন্তর্জাতিক এবং দু’টি টুয়েন্টি২০ আন্তর্জাতিকে অংশগ্রহণ করে। এছাড়াও, দলটি ওডিআই এবং টি২০আই সিরিজের মাঝামাঝি সময়ে অনুষ্ঠিত ২০১৩ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণ করেছে। উভয় দল সর্বশেষ ফেব্রুয়ারি-মার্চ, ২০১৩ সালে অনুষ্ঠিত আন্তর্জাতিক ক্রিকেটে মোকাবেলা করেছিল।
২০০৩ মৌসুমের ইন্ডিয়ান প্রিমিয়ার লীগে ব্যস্ত থাকায় বেশকিছুসংখ্যক খেলোয়াড় নিউজিল্যান্ড দলের সাথে সফরকালীন সময়ে যোগ দেয়নি। নিউজিল্যান্ড ক্রিকেটের সাথে খেলোয়াড়দের সংস্থার চুক্তি মোতাবেক পাঁচ সপ্তাহব্যাপী আইপিএল প্রতিযোগিতায় আর্থিকভাবে লাভবান হবার উদ্দেশ্যেই এমনটি হয়েছে। কেননা তারা আন্তর্জাতিক ক্রিকেটাঙ্গনে অংশগ্রহণের চেয়ে আইপিএলেই বেশি লাভবান হন।
৪র্থ ইংরেজ বোলার হিসেবে ১ম টেস্টে পিটার ফুলটনকে আউট করে জেমস অ্যান্ডারসন তিনশত উইকেট লাভ করেন।
যদি নিউজিল্যান্ড দল আইসিসি চ্যাম্পিয়ন্স ট্রফির চূড়ান্ত খেলায় অবতীর্ণ হতো, তাহলে খেলাটি বাতিল হয়ে যেতো।
২০১৩ পাকিস্তান ক্রিকেট দলের স্কটল্যান্ড সফর
পাকিস্তান ক্রিকেট দল ১৭ মে থেকে ১৯ মে ২০১৩ তারিখ পর্যন্ত স্কটল্যান্ড সফর করে। এই সফরে তারা ২টি একদিনের আন্তর্জাতিক ম্যাচের মধ্যে প্রথম ওডিআই জয়ী হয়, দ্বিতীয় ম্যাচ বৃষ্টিজনিত কারনে পরিত্যক্ত হয়।
হিজবুল্লাহ
হিজবুল্লাহ (উচ্চারিত ; "", আক্ষরিকভাবে "আল্লাহর দল" অথবা "ঈশ্বরের দল") — এছাড়া হিযবুল্লাহ হচ্ছে লেবাননের শিয়া অধ্যুষিত সংগ্রামী সংগঠন হিসেবেও বর্ণাস্তরিত হয়, যার প্রধান হাসান নাসরুল্লাহ। এটি ইরান ও সিরিয়া থেকে আর্থিক ও রাজনৈতিক সমর্থন গ্রহণ করে, এবং তার সামরিকপক্ষকে আরব এবং মুসলিম বিশ্বের অনেক অংশ জুড়ে একটি প্রতিরোধের আন্দোলন হিসেবে গণ্য করা হয়। মার্কিন সরকার, নেদারল্যান্ডস, বাহরাইন,ফ্রান্স, গ্রেট ব্রিটেন, অস্ট্রেলিয়া, কানাডা, ইসরায়েলের কাছে হিজবুল্লাহ পুরো বা আংশিকভাবে একটি সন্ত্রাসী সংগঠন।
এন্টিট্রাস্ট
এন্টিট্রাস্ট ("কনসপাইরেসি.কম ও স্টার্টআপ" নামেও পরিচিত) ২০০১ সালে মুক্তিপ্রাপ্ত আমেরিকান সাইবার-থ্রিলার চলচ্চিত্র। চলচ্চিত্রটির কাহিনী লিখেছেন হাওয়ার্ড ফ্রাঙ্কলিন ও পরিচালনা করেছেন, পিটার হুইট। ছবিটিতে কিছু তরুন পোগ্রামারদের নার্ভ নামে একটি বড় সফ্ট্যায়ার কম্পানিতে কাজ করতে দেখা যায়।
গ্যারি উইনস্টন, নার্ভ নামক সফ্টয়ার কম্পানির মালিক। তাদের নতুন প্রোগ্রাম সিনাপ্স্ চালো করার জন্য কিছু প্রোগরামারের দরকার পরে। গ্যারি কম্পিউটার সাইন্স এর দুই ছাএ মাইলো (রায়ান ফিলিপ) ও টেডিকে তার কম্পানিতে কাজ করার প্রস্তাব দেয়। কিন্তু মাইলো আগ্রহ প্রকাশ করলেও টেডি অনিহা প্রকাশ করে। এদিকে মাইলোকে পুলিশ ডিপার্টমেন্টও তাদের হয়ে কাজ করার জন্য প্রস্তাব দেয়। কিন্তু মাইলো পুলিশের প্রতিনিধি বার্টনের কাছে প্রস্তাব ফিরিয়ে দেয় এবং নার্ভে যোগদান করে। মাইলো একদিন তার অফিসে কাজ করছিল এমন সময় গ্যারি একটি সফ্ট্যায়ার নিয়ে আসে ও মাইলোকে দেখতে বলে। ঠিক তখনই টেলিভিশনে দেখায় ওইলিয়াম সাদ নামে পোর্টল্যান্ডের এক সফ্ট্যায়ার ইন্জিনিয়ার সড়ক দূর্ঘটনায় মারা গেছে।
গ্যারির অফিসে মাইলোর সাথে কথা বলার সময় গ্যারি আর একাট সফ্ট্যায়ারের নমুনা দেখায়। মাইলো কোডগুলো কে লিখেছে জিগ্গাস করলে গ্যারি রেগে যায়। এদিকে হঠাৎ একদিন মাইলোর বন্ধু টেডি খুন হয়। মাইলো খুনের স্থান দেখতে গিয়ে টেডির ঘরে একটি অপটিক ফাইবার পায় যেটা সিসি ক্যামেরার কত কাজ করে। ঠিক তার পরের দিনই গ্যারি একটি নতুন নমুনা নিয়ে হাজির হয়। কথা বলার সময় মাইলোর গ্যারিকে সন্দেহ হয়। তারপর থেকে সে বিভিন্ন ভাবে তথ্য জানার চেষ্ঠা করে। একসময় মাইলো ভিডিও ফুটেজ দেখে নিশ্চিত হয এর সাথে গ্যারি জড়িত সেই সাথে তার স্ত্রী লিসাও জড়িত। অবশেষে মাইলো তার বন্ধুর সহয়তায় সিন্প্স্ এর সোর্স কোড ফাঁস করে দেয়। সেই সাথে এফবিআই গ্যারি উইনস্টনকে গ্রেফতার করে।এন্টিট্রাস্টের স্পেশাল ইডিসনের ভিডিও ডিভিডিতে ১৫ মে, ২০০১ সালে এবং ভিএইসএস এ ২৬ ডিসেম্বর, ২০০১ সালে মুক্তি পেয়েছিল। ডিভিডিতে পরিচালক ও প্রযোজকের বাণী ছাড়াও একটি ভিডিও গান ছিল। ১ আগস্ট ২০০৬ সালে ডিভিডিটি পুনরায় মুক্তি দেওয়া হয়।
জেমস অ্যান্ডারসন
জেমস মাইকেল "জিমি" অ্যান্ডারসন (; জন্ম: ৩০ জুলাই, ১৯৮২) ল্যাঙ্কাশায়ারের বার্নলে এলাকায় জন্মগ্রহণকারী ইংরেজ ক্রিকেটার। এ পর্যন্ত তিনি শতাধিক টেস্ট এবং একদিনের আন্তর্জাতিক ক্রিকেটে ইংল্যান্ড দলের প্রতিনিধিত্ব করেছেন। দলে মূলতঃ তিনি পেস বোলার হিসেবেই অবতীর্ণ হয়ে থাকেন। এপ্রিল, ২০১৫ সাল থেকে তিনি টেস্ট ক্রিকেটে ইংল্যান্ডের সর্বোচ্চসংখ্যক উইকেট সংগ্রহকারী হিসেবে রয়েছেন জেমস অ্যান্ডারসন।
ঠিক বিশ বছর বয়সে তার আন্তর্জাতিক ক্রিকেটাঙ্গনে তার অভিষেক ঘটে। ২০০২-০৩ মৌসুমে অস্ট্রেলিয়া সফরে ইংল্যান্ড দলে অ্যান্ডারসন অন্তর্ভুক্ত হন। একদিনের আন্তর্জাতিকে অভিষেকের সময় তিনি পাঁচজন জ্যেষ্ঠ খেলোয়াড়ের একজন ছিলেন। ২০০৩ সালের বিশ্বকাপ ক্রিকেটে অংশগ্রহণের মাধ্যমে তিনি তার উজ্জ্বল উপস্থিতি তুলে ধরেন। পরের বছরের গ্রীষ্মে জিম্বাবুয়ে দলের বিপক্ষে লর্ড’স ক্রিকেট গ্রাউন্ডে অভিষেক ঘটে তার। সপ্তদশ ইংরেজ ক্রিকেটার হিসেবে অভিষেকেই তিনি ইনিংসে পাঁচ উইকেট লাভ করেছিলেন। আগস্ট, ২০০৩ সালে অনুষ্ঠিত দক্ষিণ আফ্রিকার বিরুদ্ধে অনুষ্ঠিত টেস্ট সিরিজে তিনি "ইংল্যান্ডের সোনার ছেলে" হিসেবে আবির্ভূত হন। ঐ সিরিজে ইংল্যান্ড পিছিয়ে থেকেও ২-২ ব্যবধানে ড্র করে। অ্যান্ডারসন পাঁচ টেস্টের সিরিজে ৩৯.৮৬ গড়ে ১৫ উইকেট লাভ করেছিলেন। এরপর জুনে অনুষ্ঠিত একদিনের আন্তর্জাতিক ক্রিকেট প্রতিযোগিতায় পাকিস্তানের বিপক্ষে ওভালে হ্যাট্রিক করেন। প্রথম ইংরেজ হিসেবে তার শিকার ছিলেন আব্দুল রাজ্জাক, শোয়েব আখতার এবং মোহাম্মদ সামি।
পিঠের আঘাতজনিত কারণে ২০০৬ সালের অধিকাংশ সময়ই মাঠের বাইরে ছিলেন। এরপর তিনি ইংল্যান্ডের টেস্ট দলে নিয়মিত হন। একদিনের আন্তর্জাতিকে নিয়মিত বোলার হিসেবেও দলে রয়েছেন তিনি।
১৩ এপ্রিল, ২০১৫ তারিখে ওয়েস্ট ইন্ডিজ সফরে এন্টিগুয়ার স্যার ভিভিয়ান রিচার্ডস স্টেডিয়ামে অনুষ্ঠিত ১ম টেস্টে ত্রয়োদশ ইংরেজ ক্রিকেটার হিসেবে শততম টেস্টে অংশগ্রহণ করেন। দ্বিতীয় ইনিংসে দীনেশ রামদিনকে আউট করে তিনি ইয়ান বোথামের গড়া ৩৮৩ উইকেটের রেকর্ড অতিক্রম করেন। এরফলে তিনি ইংল্যান্ডের সর্বোচ্চ উইকেট সংগ্রহকারীর ভূমিকায় অবতীর্ণ হন। এ টেস্টটি ড্রয়ে পরিণত হয়েছিল।
মে, ২০১৩ সালে অনুষ্ঠিত ৪র্থ ইংরেজ বোলার হিসেবে ১ম টেস্টের দ্বিতীয় দিনে সফরকারী নিউজিল্যান্ডের পিটার ফুলটনকে আউট করে জেমস অ্যান্ডারসন তিনশত উইকেট লাভ করেন। বর্তমানে তিনি আইসিসি কর্তৃক প্রণীত টেস্ট বোলার র‌্যাঙ্কিং প্রথায় ৭ম স্থানে অবস্থান করছেন।
ফেব্রুয়ারি, ২০১৩ সালে নিউজিল্যান্ড সফরে অনুষ্ঠিত ১ম একদিনের আন্তর্জাতিকে ইংল্যান্ড দল হেরে গেলেও বিজে ওয়াটলিংয়ের উইকেট লাভ করে বিরল কীর্তিগাঁথা গড়েন। এরফলে তিনি ইয়ান বোথামকে পাশ কাটিয়ে ইংল্যান্ডের ইতিহাসে সর্বোচ্চ উইকেট শিকারী হন।
মে, ২০১৬ সালে সফরকারী শ্রীলঙ্কার বিপক্ষে অনবদ্য ক্রীড়াশৈলী প্রদর্শন করেন। লিডসের মাঠে প্রথমবারের মতো পাঁচ-উইকেট লাভ করেন। খেলায় তার সংগৃহীত ১০/৪৫ শ্রীলঙ্কার বিপক্ষে যে-কোন ইংরেজ বোলারের মধ্যে সর্বোত্তম। ২য় টেস্টে নিজস্ব ৪৫০তম টেস্ট উইকেট পান।
দ্য বেস্ট অফ বব ডিলান
দ্য বেস্ট অফ বব ডিলান বব ডিলানের জনপ্রিয় গান সংবলিত একটি একক অ্যালবাম। অ্যালবামটি ১৫ নভেম্বর, ২০০৫ সালে প্রকাশিত হয়। দ্য বেস্ট অফ বব ডিলান অ্যালবামটি ডিজিপ্যাক ফরমেটে পাওয়া যায়। এই অ্যালবামে গানের সাথে প্রত্যেক গানের উপর বিবরন আছে।
থিংস্ হ্যাভ চেঞ্জড
থিংস্ হ্যাভ চেন্জড, ওন্ডার বয়েজ চলচ্চিত্রের একটি একক গান। গানটি লিখেছেন ও কণ্ঠ দিয়েছেন বব ডিলান। একক গান হিসেবে গানটি প্রথম ১ মে, ২০০০ সালে প্রকামিত হয়। থিংস্ হ্যাভ চেন্জড গানটি একাডিমি পুরস্কার ও শ্রেষ্ঠ মৌলিক এককের জন্য গোল্ডেন গ্লোব পুরস্কার লাভ করে।
ওন্ডার বয়েজ চলচ্চিত্রের পরিচালক কার্টিজ হেনসন গানটির একটি ভিডিও তৈরি করেছেন। ভিডিওটি বব ডিলান ও ছবিতে ব্যবহৃত বিভিন্ন দৃশ্যের সমন্বয়ে তৈরি। যুক্তরাষ্ট্রের একক গানের তালিকায় থিংস্ হ্যাভ চেন্জড #৫৮ নাম্বারে ছিল।
২০১২ আইসিসি পুরস্কার
২০১২ এলজি আইসিসি পুরস্কার () বিতরণী অনুষ্ঠান শ্রীলঙ্কার কলম্বোতে ১৫ সেপ্টেম্বর, ২০১২ তারিখে অনুষ্ঠিত হয়। আন্তর্জাতিক ক্রিকেট কাউন্সিল বা আইসিসি ২০০৪ সাল থেকে সাংবার্ষিকভিত্তিতে এ পুরস্কার প্রবর্তন করে। এরপূর্বে আরও আটবার এ পুরস্কার প্রদান করা হয়েছে। স্যার গারফিল্ড সোবার্স ট্রফির মাধ্যমে ক্রিকেটারদেরকে বিশ্ব ক্রিকেটের সবচেয়ে মর্যাদাকর পুরস্কার প্রদান করা হয়।
মাইকেল ক্লার্ককে অধিনায়ক নির্বাচিত করে বিশ্ব টেস্ট একাদশ গঠন করা হয়। দলের খেলোয়াড়দের তালিকা নিম্নরূপ:-
অ্যালাস্টেয়ার কুক, হাশিম আমলা, কুমার সাঙ্গাকারা, জ্যাক ক্যালিস, মাইকেল ক্লার্ক (অ), শিবনারায়ণ চন্দরপল, ম্যাট প্রায়র, স্টুয়ার্ট ব্রড, সাঈদ আজমল, ভার্নন ফিল্যান্ডার, ডেল স্টেইন, ১২শ খেলোয়াড়: এবি ডি ভিলিয়ার্স
মহেন্দ্র সিং ধোনিকে (অধিনায়ক ও উইকেট-রক্ষক) নির্বাচিত করে ৫মবারের মতো একদিনের ক্রিকেটের বিশ্ব একাদশ গঠন করা হয়।
গৌতম গম্ভীর অ্যালাস্টেয়ার কুক, কুমার সাঙ্গাকারা, বিরাট কোহলি, মহেন্দ্র সিং ধোনি (অধিনায়ক ও উইকেট-রক্ষক) , মাইকেল ক্লার্ক, শহীদ আফ্রিদি, মরনে মরকেল, স্টিভেন ফিন, লাসিথ মালিঙ্গা, সাঈদ আজমল, ১২শ খেলোয়াড়: শেন ওয়াটসন
নির্বাচকমণ্ডলীর সদস্যদের তালিকা নিম্নরূপ:
আইসিসি ৩০ আগস্ট, ২০১২ তারিখে মনোনীত ক্রিকেটারদের সংক্ষিপ্ত তালিকা প্রকাশ করে। তারা হলেন:
"* কুমার সাঙ্গাকারা (শ্রীলঙ্কা)"
"* কুমার সাঙ্গাকারা (শ্রীলঙ্কা)"
"* কুমার সাঙ্গাকারা (শ্রীলঙ্কা)"
"* মহেন্দ্র সিং ধোনি (ভারত)"
"* স্তাফানি টেলর (ওয়েস্ট ইন্ডিজ)"
"* সারাহ টেলর (ইংল্যান্ড)"
" সুনীল নারিন (ওয়েস্ট ইন্ডিজ)"
"* জর্জ ডকরেল (আয়ারল্যান্ড)"
"* রিচার্ড লেভি: ১১৭* (৫১বল, ৫x৪, ১৩x৬) বনাম নিউজিল্যান্ড, অকল্যান্ড, ২২ ফেব্রুয়ারি, ২০১২"
"* কুমার ধর্মসেনা (শ্রীলঙ্কা)"
"* ড্যানিয়েল ভেট্টোরি (নিউজিল্যান্ড)"
ওয়েব-ভিত্তিক স্লাইডশো
একটি ওয়েব-ভিত্তিক স্লাইড প্রদর্শনী () হল একটি স্লাইড প্রদর্শনী যা একটি ওয়েব ব্রাউজার ব্যবহার করে চালানো (দেখা বা উপস্থাপিত) হয়। সাধারণত স্লাইড প্রদর্শনী বলতে আমরা বুঝি, কোন কিছু ধারাবাহিক চিত্রের মাধ্যমে পর্দায় দেখাকে। কিন্তু ওয়েবসাইটে স্লাইডশো বলতে বুঝায়, এমন একটি এপ্লিকেশন বা প্রোগ্রাম যার মাধ্যমে ওয়েবসাইটের কোন বিশেষ প্রবন্ধ বা তথ্য ছবি সহ ধারাবাহিকভাবে উপস্থাপন করাকে। অনেক ক্ষেত্রে, শুধুমাত্র ছবি প্রদর্শন করার জন্যও স্লাইডশো ব্যবহার করা হয়।
একটি ওয়েব ভিত্তিক স্লাইড প্রদর্শনী, সাধারণত একে এইচটিএমএল, জাভাস্ক্রিপ্ট এবং সিএসএস কোড (ফাইল) লেখক বা তৈরি করা হয়।
আব্দুল বারী
অধ্যাপক ড. মুহাম্মাদ আব্দুল বারী (জন্ম: ১লা সেপ্টেম্বর, ১৯৩০- মৃত্যু: ৪ঠা জুন,২০০৩) বাংলাদেশের দিনাজপুরে জন্মগ্রহণকারী বাংলাদেশী ইসলামী পণ্ডিত, লেখক ও শিক্ষাবিদ, যিনি বিশ্ববিদ্যালয় মঞ্জুরি কমিশনের চেয়ারম্যান এবং রাজশাহী বিশ্ববিদ্যালয়ের উপাচার্য ছিলেন। এছাড়াও উক্ত বিশ্ববিদ্যালয়ের অধ্যাপক ছিলেন। তিনি তাঁর মেধা, দক্ষতা এবং বলিষ্ঠ অবদানের মাধ্যমে এদেশের শিক্ষা-সংস্কৃতি ও জ্ঞানের জগতকে সমৃদ্ধ করে গেছেন।
তিনি ১৯৩০ সালের ১ সেপ্টেম্বর বাংলাদেশের বগুড়া জেলায় শিবগঞ্জ থানাধীন সৈয়দপুরগ্রামে জন্মগ্রহণ করেন। তার পৈতৃক নিবাস দিনাজপুর জেলার পার্বতীপুর থানার নুরুলহুদা গ্রামে।
বারী ১৯৪৯ সালে ঢাকা বিশ্ববিদ্যালয় থেকে আরবি বিভাগে স্নাতক এবং ১৯৫০ সালে স্নাতকোত্তর সম্পন্ন করেন।
বারী ১৯৫৪ সালে পূর্ব পাকিস্তান শিক্ষা সার্ভিসে যোগদেন এবং ১৯৫৬ সাল পর্যন্ত প্রথমে ঢাকা কলেজ ও পরে রাজশাহী সরকারি কলেজে অধ্যাপনা করেছিলেন। ১৯৬৯ সালে তিনি বিশ্ববিদ্যালয়ের কৃতি শিক্ষক হিসাবে রাষ্ট্রপতি স্বর্ণ পদক লাভভ করেন।
২০০৩ সালের ৪ জুন, ৭৩ বছর বয়সে আব্দুল বারী ঢাকায় মৃত্যুবরণ করেন। দিনাজপুরের নুরুল হুদায় পারিবারিক কবরস্থানে তাঁকে সমাহিত করা হয়।
ফ্রেস্কো
"ফ্রেস্কো" (ইতালীয়: affresco) শব্দটির আক্ষরিক অর্থ দেয়াল চিত্র।Fresco technique described
গিয়াসউদ্দিন তুগলক
গিয়াসউদ্দিন তুগলক' (উর্দূঃغیاث الدین تغلق, হিন্দিঃ ग़ियास अल-दीन तुग़लुक़) অপর নাম গাজী মালিক (উর্দূঃغازی ملِک) (মৃত্যুঃ ১৩২৫) ছিলেন দিল্লির তুগলক রাজবংশের প্রতিষ্ঠাতা এবং এর প্রথম সুলতান। তিনি তুগলকাবাদ শহর নির্মাণ করেন। ১৩২৫ সাল পর্যন্তু তিনি দিল্লির বাদশাহ ছিলেন। তার মৃত্যুর পর তার ছেলে মুহাম্মদ বিন তুগলক দিল্লির সিংহাসনে বসেন।
গিয়াসউদ্দিন তুগলকের বাবা ছিলেন তূর্কি এবং মা ছিলেন জট সম্প্রদায়ের হিন্দু। তিনি জীবনের প্রথম দিকে অনেক গরিব ছিলেন এবং বর্তমান পাকিস্তানের সিন্ধে এক কুরাউনা ব্যাবসায়ীর অধীনে কাজ করতেন। সাধারনভাবে মনে করা হয় যে গিয়াসউদ্দিন তুগলক “তুগলক” নামের একটি সম্প্রদায়ের সদস্য ছিলেন যার থেকে পরবর্তীতে তুগলক রাজবংশের উদ্ভব হয় কিন্তু অনেক ইতিহাসবিদের মতে তুগলক তার ব্যাক্তিগত নাম ছিল যা পরবর্তিতে তার উত্তরশুরীরা গ্রহন করে যেমন- মুহাম্মদ বিন তুগলক, ফিরোজ শাহ তুগলক।
ইতিহাস বিখ্যাত ভ্রমণকয়ারী ইবন বতুতার মতে কুরাউনা সম্প্রদায়টি মোংগল কিংবা তুর্কিশদের বংশধর নয় বরং তুগলকরা একটি সম্প্রদায়ের সদস্য ছিল। আরো একজন বিখ্যাত ভ্রমণকারী মার্কো পোলোর মতে কুরাউনা একটি মিশ্র জাতিগোষ্ঠি ছিল যাদের আদি নিবাস ভারতেই ছিল।
১৩২৪ সালের দিকে বাংলা বিভিন্ন স্বাধীন সূলতান কর্তৃক শাসিত হত। বাংলায় সুলতান গিয়াস উদ দিন তুগলক তার নিজের আধিপত্য বিস্তার করতে চাইলেন এবং সেইজন্য তার পুত্র মুহাম্মদ বিন তুগলককে দিল্লির সালতানাতের দায়িত্ব দিয়ে বিশাল এক সৈন্যবাহিনী নিয়ে বাংলার দিকে রওনা দেন। তিনি বাংলায় যে অভিযান পরিচালনা করেন, ১৩২৪ সালের শেষের দিকে তা সফলতায় রুপ নেয়। বিজয় শেষে দিল্লি ফেরার পথে তিনি যখন দক্ষিণ বিহার পার হচ্ছিলেন অখন তিনি তার পুত্র মুহাম্মদ বিন তুগলককে রহস্যময় এবং অযাচিত আচরনের ব্যাপারে আভাস পান। ইবন বতুতা তার সে সময় দিল্লিতে ছিলেন এবং সুলতানের সব আচরনের কথা পুরাটাই বর্ননা করেছেন। ইবন বতুতার বর্নণা মতে গিয়াসউদ্দিন তুগলক যখন দিল্লির কাছাকাছি এসে পৌছেছিলেন তখন আফগাহপুরে একটি একটি ছোট বিজয় কাঠামো বানানোর আদেশ দেন। সুলতানের উজির আহমেদ বিন আইয়াজ সুলতানের কথামত এমন একটি কাঠামো বানান যেটা দিয়ে একটি হাতি প্রবেশ করলে সেটি ভেঙ্গে যাবে। সুলতান এসে পৌছালে মোহাম্মদ বিন তুগলক তাকে সেই কাঠামোর মধ্য দিয়ে তার বহর নিয়ে যেতে বলেন। সুলতানের হাতির বহর সেই কাঠামোর ভিতর প্রবেশ করলে কাঠামোটি ভেঙ্গে পড়ে এবং সুলতান সেই ভাঙ্গা কঠামোর নিচে চাপা পরেন। ইবন বতুতার মতে সুলতানের আরেক ছেলে মাহমুদ যখন সেই কাঠামোর ভেঙ্গে পড়ার আওয়াজ শোনেন তখনই উদ্ধারাভিযানের নির্দেশ দেন কিন্তু তার বড় ছেলে মুহাম্মদ বিন তুগলকের আদেশে উদ্ধারাভিযান প্রলম্বিত করা হয় এবং সন্ধ্যার পরে শুরু করা হয়। সুলতানকে মৃত উদ্ধার করা হয়। আবার অনেকের মতে তাকে মেরে ফেলা হয়। পরবর্তীতে তার মৃতদেহ দিল্লিতে নিয়ে গিয়ে দাফন করা হয়।
মাহবুবুর রব সাদী
মাহবুবুর রব সাদী (১০ মে ১৯৪৫ - ১৬ অক্টোবর ২০১৬) বাংলাদেশের স্বাধীনতা যুদ্ধের একজন বীর মুক্তিযোদ্ধা ও রাজনীতিবিদ। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মাহবুবুর রব সাদীর পৈতৃক বাড়ি হবিগঞ্জ জেলার নবীগঞ্জ উপজেলার বনগাঁও গ্রামে। তাঁর বাবার নাম দেওয়ান মো. মামুন চৌধুরী এবং মায়ের নাম সৈয়দা জেবুন্নেছা চৌধুরানী।তাঁর স্ত্রীর নাম তাজকেরা সাদী। তাঁদের দুই ছেলে ও এক মেয়ে।
ছাত্রজীবন থেকে রাজনীতির সঙ্গে যুক্ত ছিলেন তিনি। স্কুলজীবনে নিজ এলাকায় গড়ে তোলেন দিনারপুর কৃষক প্রগতি সংঘ। ১৯৬১-৬২ সালে তিনি চট্টগ্রাম সিটি কলেজ ছাত্র সংসদের সাংস্কৃতিক সম্পাদক ছিলেন। ১৯৬৩-৬৪ সালে মৌলভীবাজার কলেজের ছাত্রসংসদের সাধারণ সম্পাদক ছিলেন। ১৯৬৩ সালে মৌলভীবাজার ছাত্রলীগের সভাপতি হিসেবে ঢাকায় অনুষ্ঠিত বাংলাদেশ ছাত্রলীগ কেন্দ্রীয় সম্মেলনে যোগ দেন।
মাহবুবুর রব সাদী ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্ররাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৪ নম্বর সেক্টরের জালালপুর উপ-সেক্টরের অধিনায়ক নিযুক্ত হন। তাঁর নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে কানাইঘাট থানা আক্রমণ অন্যতম। মাহবুবুর রব সাদী স্বাধীনতার পর ব্যবসার পাশাপাশি সক্রিয় রাজনীতির সঙ্গে জড়িত ছিলেন। দ্বিতীয় জাতীয় সংসদ নির্বাচনে তিনি সিলেট-২০ আসন (হবিগঞ্জ এলাকা) থেকে সংসদ সদস্য নির্বাচিত হন।
১৯৭১ সালের আগস্ট মাসে একদিন বাংলাদেশের ভেতরে প্রাথমিক অবস্থান থেকে মাহবুবুর রব সাদীর নেতৃত্বে মুক্তিযোদ্ধারা রওনা হয়েছিলেন লক্ষ্যস্থলে। 
চা-বাগানের পথ দিয়ে তাঁরা কানাইঘাট যান। সবাই ছিলো গভীর ঘুমে আর পুলিশও জেগে ছিল না কেউ। শুধু দুজন সেন্ট্রি জেগে ছিল। আক্রমণের আগে সাদী চেষ্টা করেন সেন্ট্রিকে কৌশলে নিরস্ত্র করে পুলিশদের আত্মসমর্পণ করাতে। এ দায়িত্ব তিনি নিজের কাঁধেই নেন। একজন সহযোদ্ধাকে নিয়ে তিনি থানায় যান। বাকি সবাই আড়ালে তাঁর সংকেতের অপেক্ষায় থাকেন। সাদী থানার সামনে গিয়ে দেখেন, সেন্ট্রি দুজন ভেতরে চলে গেছে তাই তিনি আড়ালে অপেক্ষায় থাকেন। একসময় একজন সেন্ট্রি বেরিয়ে আসে এবং তাঁদের দেখে চমকে ওঠে; আচমকা ভূত দেখার মতো অবস্থা। সাদী মনে করেছিলেন, সেন্ট্রি ভয় পেয়ে আত্মসমর্পণ করবে কিন্তু সে তা না করে তাঁর দিকে অস্ত্র তাক করে। তখন সাদীও তাঁর অস্ত্র সেন্ট্রির দিকে তাক করেন। কিন্তু এর আগেই সেন্ট্রি গুলি করে। ভাগ্যক্রমে রক্ষা পান তিনি। কেবল তাঁর মাথার ঝাকড়া চুলের একগুচ্ছ চুল উড়ে যায়। গুলির শব্দে ঘুমন্ত পুলিশরা জেগে ওঠে এবং দ্রুত তৈরি হয়ে গুলি শুরু করে। ওদিকে সাদীর সহযোদ্ধারাও সংকেতের অপেক্ষা না করে গুলি শুরু করেন। ফলে সাদী ও তাঁর সঙ্গে থাকা সহযোদ্ধা ক্রসফায়ারের মধ্যে পড়ে যান। তাঁদের মাথার ওপর দিয়ে ছুটে যায় অসংখ্য গুলি। অনেক কষ্টে তাঁরা থানার ভেতর থেকে বেরিয়ে আসতে সক্ষম হন। পরে তাঁর নেতৃত্বে মুক্তিযোদ্ধারা আক্রমণ চালান।
তিনি ২০১৬ সালের ১৬ অক্টোবর রাত আড়াইটায় ঢাকার ইউনাইটেড হাসপাতালে মৃত্যুবুরন করেন।
সিলাত
সিলাত (মিনাংকাবাউ: সিলেক) নুসান্তারা সবচেয়ে দক্ষিণপূর্ব এশিয়ার একটি পার্থিব সাংস্কৃতিক এলাকা থেকে উদ্ভাবিত আদিবাসীর মার্শাল আর্ট, যেটি মালয় উপদ্বীপ এবং মালয় দ্বীপমালার একটি যৌথ শব্দ। মূলত ইন্দোনেশিয়া, পেনিন্সুলার মালয়েশিয়া, দক্ষিণ থাইল্যান্ড, এবং সিঙ্গাপুরে উন্নতি লাভ করেছে, যেটি ঐতিহ্যগতভাবে ব্রুনাই, ভিয়েতনাম এবং দক্ষিণ ফিলিপাইনে চর্চা করা হয়। শত শত কৌশলের মধ্যে আঘাত, যুগ্ম ম্যানিপুলেশন, ছোঁড়া, অস্ত্রের ব্যবহার, বা উহার কিছু সংমিশ্রণের দিকে লক্ষ্য রাখা হয়। সিলাত দক্ষিণ-পূর্ব এশিয়ান গেমস এবং অন্যান্য অঞ্চল ব্যাপী প্রতিযোগিতায় অন্তর্ভুক্ত করা ক্রীড়াসমূহের মধ্যে অন্যতম। প্রশিক্ষণ হল শিল্প চর্চা করতে হয় প্রধান দেশের প্রতিটি আলাদা জাতীয় প্রতিষ্ঠান দ্বারা পরিদর্শিত হয়। এই সিঙ্গাপুর থেকে মালয়েশিয়া, ব্রুনাই ও "পেরসেকুতুয়ান সিলাত সিঙ্গাপুরা" (পেরসিসি) থেকে "পেরসেকুতুয়ান সিলাত ব্রুনাই দারুসালাম" (পেরসিবি) থেকে ইন্দোনেশিয়া, "পেরসেকুতুয়ান সিলাত কেবাংসান মালয়েশিয়া" (পেরসাকা) থেকে "ইকাতান পেনকাক সিলাত ইন্দোনেশিয়া" (আইপিসি) হয়, অনুশীলনকারীদের "পেসিলাত" বলা হয়।
বব ডিলান (অ্যালবাম)
বব ডিলান, ১৯৬২ সালের ১৯ মার্চ কলম্বিয়া রেকর্ডস কর্তৃক প্রকাশিত আমেরিকার বিখ্যাত গায়ক ও গীতিকার বব ডিলান এর প্রথম স্টুডিও অ্যালবাম। মূলত এই অ্যালবামের মাধ্যমেই বব ডিলান সংঙ্গীত শিল্পী হিসেবে আত্মপ্রকাশ করেন। অ্যালবামটি প্রযোজনা করেছেন জন এইস. হেমান্ড। এই অ্যালবামে ফোক গানের পাশাপাশি দুটি মৌলিক গানও রয়েছে। মৌলিক গান দুটি হলো, "টকিন’ নিউইয়র্ক" এবং "সং টু উডি"।
অ্যালবাম
১৯৯৯ দক্ষিণ এশীয় গেমস
১৯৯৯ দক্ষিণ এশীয় গেম্‌স বা ৮ম দক্ষিণ এশীয় গেম্‌স ২৫ সেপ্টেম্বর থেকে ৪ অক্টোবর, ১৯৯৯ কাঠমুন্ডু, নেপালে অনুষ্ঠিত হয়।
১৯৯৯ দক্ষিণ এশীয় গেম্‌সে ৭টি দেশ অংশগ্রহন করে।
৮ম দক্ষিণ এশীয় গেম্‌সের জন্য আনুষ্ঠানিকভাবে ১২টি ক্রীড়া বিষয় ছিল।
জো কিড
জো কিড, জন স্টারগাস পরিচালিত একটি ওয়েস্টার্ন চলচ্চিত্র যা ১৯৭২ সালে মুক্তি পায়। ছবিটির কাহিনী লিখেছেন এলমোর লিওনার্ড এবং এতে অভিনয় করেছেন ক্লিন্ট ইস্টউড ও রবার্ট দাভাল। ছবিটিতে একজন সাবেক বাউন্টি হান্টার (টাকার লোভে যে মানুষ হত্যা করে), যাকে ফ্র্যাঙ্ক হার্লেন ভাড়া করেন ম্যাক্সিকান বিপ্লবী লুইস চামাকে ধরার জন্য যিনি ভূমি অধিকার আদায়ের জন্য যুদ্ধ করছে।
বন্দি জো কিডকে (ক্লিন্ট ইস্টউড) আদালতে নিয়ে যাওয়া হয়। আদালত তাকে ১০ ডলার জড়িমানা অথবা ১০ দিন জেলে থাকার রায় দেয়। জো কিড ১০ দিন জেলে থাকার সিদ্ধান্ত নেয়। এমন সময় আদালতে লুইস চামার নেতৃত্তে কিছু সশ্রত্র লোক প্রবেশ করে ও অ্যাংলো নামে এক লোককে সিনিওলায় বাড়ি বানানোর অনুমতি না দেওয়ায় আদালতের সব কাগজ পুড়িয়ে ফেলে। জো কিড বিচারককে তাদের হত থেকে রক্ষা করে ও চামার দলের একজনকে হত্যা করে। চামা তার দল নিয়ে পালিয়ে যায় ও মার্শাল ববের নেতৃত্তে চামাকে ধরতে শহরের কিছু লোক চামার পিছু নেয়।
মি. হারলেন নামে এক লোক কিছু ভাড়াটে লোক নিয়ে শহরে অসে ও জো কিডের জড়িমানার টাকা পরিশোধ করে তাকে মুক্ত করে। হারলেন জো কিডকে ৫০০ ডলারের বিনিময়ে লুইস চামার খোঁজ দিতে বলে ও তাকে পথ দেখিয়ে চামার আস্তানায় নিয়ে যেতে বলে। কিন্তু জো কিড প্রস্তাবটি ফিরিয়ে দেয়। এদিকে জো তার বন্ধুদের খোঁজ নিতে গিয়ে জানতে পারে লুইস চামা তার এক বন্ধুকে বেধে রেখে তার সকল ঘোড়া নিয়ে পালিয়ে গেছে ও জো কে হত্যার হুমকি দিয়েছে। জো আবার হরলেনের কাছে ফিরে ১০০০ ডলারের বিনিময়ে প্রস্তাবাট গ্রহণ করে। এরপর জো ও হরলেনের লোকজন মিলে চামার খোঁজে বের হয়। পতে তাদের সাথে রুইস চামার কিছু লোকের সাথে দেখা হয় কিন্তু তারা লুইস চামার আস্তানার কথা বলতে অস্বীকার করে হরলেন তাদের হত্যা করেন। রাত্রি যাপনের জন্য তারা হেলেন নামে লুইস চামার এক সাবেক সহকর্মীর বাড়িতে ক্যাম্প করেন। পরের দিন তারা হেলেনকে সাথে নিয়ে লুইস চামার সন্ধানে পাহাড়ের পাদদেশের এক গ্রামে উপস্থিত হয়।
গ্রামে আসার পর তারা প্রতমে একজনকে গুলি করে হত্যা করে ও লুইস চামাকে সময় বেধেঁ দেয়, আগামীকাল সূর্যদোয়ের আগে লুইস চামা পাহাড় থেকে না আসলে পাঁচ জনকে হত্যা করা হবে এবং এভাবে চলবে। এদিকে জো কিড পক্ষ ত্যাগ করে গ্রামের লোকদের বাচাঁনোর পথ খোজতে থাকে। এরপর জো কিড লুইস চামার সাথে দেখা করে ও চামাকে সাথে নিয়ে হরলেনের কিছু লোককে হত্যা করে। এদিকে হরলেন শহরে ফিরে আসে। জো, লুইস ও তার লোক মিলে শহরে আক্রমণ করে হরলেন ও হরলেনের ভাড়াটে খুনিদের হত্যা করে।